Sutra isplata svih boračkih naknada bez umanjenja - Federalno ministarstvo boraca i invalida odbrambeno-oslobodilačkog rata\nSarajevo, 07.05.2020. godine: I ovaj mjesec isplata za sve korisnike mjesečnih boračkih naknada iz Budžeta Federacije Bosne i Hercegovine bez umanjenja.\nFederalno ministarstvo za pitanja boraca i invalida odbrambeno-oslobodilačkog rata je u saradnji sa općinskim službama boračko-invalidske zaštite odradilo svoj dio posla, odnosno izvršilo obračun i unos u trezor naknada za mjesec april, što znači da se očekuje da Federalno ministarstvo finansija novac za isplatu naknada boračkoj populaciji sutra doznači bankama prema krajnjim korisnicima.\nOvim povodom ministar Bukvarević je kazao da je ovo čin koji pokazuje jasnu opredijeljenost Vlade FBiH da je uvijek uz ranjive kategorije našeg društva a posebno uz branioce i članove njihovih porodica. Vlada FBiH i resorno Ministarstvo ranije su zauzeli stav da je isplata naknada ovoj kategoriji naših sugrađana prioritet te da će biti učinjeni svi napori kako ne bi došlo do umanjenja.\n„Riječ je o ličnim i porodičnim invalidninama, naknadama dobitnicima ratnih priznanja i odlikovanja, ratnim vojnim invalidima i demobiliziranim braniocima za čije namjene je ukupno osigurano 26.321.507,22 KM. To znači da će za mjesec april naknade dobiti 102.628 boračkih porodica, i to 83.518 korisnika ličnih invalidnina, 4.814 dobitnika ratnih priznanja i odlikovanja te 14.296 demobiliziranih branilaca“ kazao je ministar Bukvarević.\nMinistar je pozvao korisnike koji su stariji od 65 godina da naknade preuzmu u periodu koji je dozvoljen od strane nadležnih institucija te da se i dalje svi pridržavaju donesenih mjera u cilju zaštite ličnog i zdravlja drugih sugrađana. Zahvalio je građanima koji su pokazali visok stepen odgovornosti u ovoj teškoj situaciji kao i onima koji su na prvoj liniji od samog početka, posebno zdravstvenim radnicima, policiji, trgovcima, ali i svim kriznim štabovima i institucijama koje rade na zašititi naših sugrađana.


Manjak šofera vratio penzionere za volan | Banja Luka 24 sata\nHome BiH Manjak šofera vratio penzionere za volan\nIz Republike Srpske odlaze šoferi, ali i inženjeri, i to zbog niskih plata, koje se moraju povećati u narednom periodu, upozorili su danas iz Sindikata saobraćaja i veza.\nPredsjednik tog sindikata Nebojša Đokić rekao je da su plate u oblasti saobraćaja nedopustivo male.\n“Za prošli mjesec prosječna plata u toj oblasti iznosila je 691 KM i za 220 KM je manja od prosječne zarade u RS te učestvuje u potrošačkoj korpi sa svega 36 odsto”, rekao je Đokić.\n“Zamislite kakva je bezbjednost saobraćaja ako ih vozi neko ko je završio radni vijek i ima više od 65 godina starosti. Međutim, poslodavci nikako da shvate da samo značajnim povećanjem plata mogu zaustaviti odliv radne snage i da će RS doći u situaciju da neće imati ko da radi”, rekao je Đokić.\nI Nikola Stojanović, predsjednik Sindikalne organizacije infrastrukture “Željeznica RS”, dodao je da im plate nisu povećane godinama te očekuju da se izvrši sistematizacija po stvarnim potrebama i utvrdi odgovornost menadžmenta za prethodno loše stanje.\nU tom javnom preduzeću u toku je proces restrukturiranja i broj radnika je s 3.600, koliko ih je bilo 2008, smanjen na oko 2.400. Za prvih pola godine prikazana je dobit u “Željeznicama RS” od pet miliona KM, pa sindikalci očekuju i značajnije povećanje plata, jer im nedostaje stručni kadar, koji odlazi, dok je višak radnika u administraciji.\nPredsjednica Glavnog odbora Sindikata preduzeća “Pošte Srpske” Slobodanka Kuridža izrazila je zadovoljstvo kolektivnim ugovorom, koji su radnici ovog preduzeća usaglasili s poslodavcem.\n“Ono što nas zabrinjava je sve veći odlazak ljudi, te je potrebno da se obnavlja i podmlađuje radna snaga. Novi radnici, osim plate, očekuju i svoja prava i bolje radne uslove”, rekla je Kuridža.


Znatna ulaganja u opštinu Šipovo\nVlada Republike Srpske, po različitim osnovama iz Razvojnog programa i iz budžeta Republike, do sada je u opštinu Šipovo uložila oko 30 miliona KM, a posredstvom kreditnih linija Investiciono-razvojne banke /IRB/ Republike Srpske plasirano je još 16 miliona KM, rečeno je Srni u Vladi Republike Srpske.\nIz Ekonomsko-socijalne komponente Razvojnog programa Srpske za ovu lokalnu zajednicu odobreno je oko četiri miliona KM, a neki od najvažnijih projekata koji su finansirani tim sredstavima su rekonstrukcija i modernizacija lokalnih putnih pravaca, te rekonstrukcija Osnovne škole "Nemanja Vlatković" Šipovo kao i područne škole Pljeva.\nU rekonstrukciju, rehabilitaciju i sanaciju magistralnih, regionalnih i lokalnih putnih pravaca u Šipovu do sada je uloženo oko 10 miliona KM.\nU oblast poljoprivrede na području ove lokalne zajednice uloženo je oko 10 miliona KM kroz razne projekte, među kojima su i podsticaji za razvoj poljoprivrede i sela, rečeno je Srni u Vladi Srpske.\nU saradnji sa boračkom organizacijom koja je dala značajan doprinos u odbrambeno-oslobodilačkom ratu realizovani su mnogi projekti, od kojih su najznačajniji stambeno zbrinjavanje boraca i ratnih vojnih invalida, kojim je zbrinuto 58 porodica, od čega 17 porodica izgradnjnom stanova, dok je 41 porodica dobila nepovratna novčana sredstva, za šta je izdvojeno oko 800 hiljada KM.\nKroz aktivnosti podrške privredi, među kojima su podsticaj izvozu od 2006. godine do danas Vlada Srpske je izdvojila oko dva miliona KM, dok je za socijalno ugrožene kategorije stanovništva u ovoj lokalnoj zajednici kroz subvencije za električnu energiju izdvojeno oko 500.000 KM.\nKada je riječ o socijalnom zbrinjavanju radnika koji su procesom privatizacije, stečaja ili likvidacije preduzeća ostali bez posla, zbrinuto je 374 radnika iz jednog preduzeća, za šta je utrošeno više od 900.000 KM, dok je kroz program zapošljavanja u ovoj lokalnoj zajednici zaposleno 280 lica, za šta je utrošeno oko 753.000 KM.\nPrema podacima Vlade Republike Srpske, kroz projekte adaptacija, sanacija, rekonstrukcija i opremanje ambulanti porodične medicine i uvođenja informacionog sistema, u oblast zdravstva u ovoj lokalnoj zajednici uloženo je oko više od 800 hiljada KM.\nU oblast obrazovanja, u rekonstrukciju i modernizaciju školskih objekata, u ovoj lokalnoj zajednici uloženo oko 900 hiljada KM, dok je u izgradnju sportske dvorane u opštini Šipovo izdvojeno 300 hiljada KM.\nOd 2006. godine do danas kroz projekte obnove stambenih jedinica, infrastrukture i održivog povratka izbjeglih i raseljenih lica izdvojeno je oko dva miliona KM.\nUkupna investicija u oviru projekta "Vodovod i kanalizacija", koji se realizuje na teritoriji više opština u Srspkoj, za opštinu Šipovo iznosi oko tri miliona KM.\nVlada RS Šipovo\nZamjenik gradonačelnika Bojan Ivanović\nVlada Srpske uložila milionska sredstva u razne projekte na području Zvornika\nVlada izdvojila 1,4 miliona KM za OŠ "Branko Radičević"


Proevropska opozicija nezadovoljna dijalogom i napušta ga - Politika - Dnevni list Danas\nPočetna » Vesti » Politika » Proevropska opozicija nezadovoljna dijalogom i napušta ga\nL. Valtner17.09.2021. 14:28\nPredstavnici dela proevropske opozicije SSP, DS, PSG, PZP i ZZS nisu zadovoljni današnjim nastavnom međustranačkog dijaloga uz posredovanje poslanika Evropskog parlamenta, saznaje Danas od izvora koji učestvuju.\nZato će, ga kako nam je rečeno, verovatno i napustiti.\nPredlozima opozicije, kako nam je rečeno, predstavnici SNS nisu želeli na ozbiljan način da pristupe.\nJedan od njih je i razdvajanje izbora, koji vlast neće prihvati.Da će tako biti, moglo se zaključiti i pre početka dijaloga kada je Ivica Dačić, predsednik SPS i predsednik Skupštine Srbije, koji je zbog te funkcije fasilitator dijaloga, rekao da će izbori biti 3. aprila sledeće godine.\nIako je predstavnicima dela proevropske opozicije najavljeno da će o predlogu njihovog sporazuma o slobodnim izborima razgovarati, Dačić je naveo da ipak neće, nego da će biti reči o dokumentu koji su sačinili posrednici a koji je opozicija odbila.\n„SSP neće učetsvvati u nastavku dijaloga ni danas ni sutra. Sporazum koji su dali evropski posrednici je neprihvatljiv i ne nudi rešenje bilo čega. Tražili smo da predlog našeg sporazuma sporazum bude danas na agendi kao ne bi gubili vreme, ali nije. Sve ovo je velika farsa“, naveo je predsednik SSP Dragan Đilas.\nDanas i sutra se nastavljaja međustranački dijalog vlasti i opozicije o poboljšanju izbornih uslova.\nMeđutim, u Zajedono za Srbiju, čiji je lider Nebojša Zelenović bio na današnjem satanku međustranačkog dijaloga, i inicijativi Ne davimo Beograd još vagaju hoće li ostati ili ne na poslepodnevnoj sesiji međustranačkog dijaloga vlasti i opozicije.\nFunkcioner Srpske napredne stranke (SNS) Vladimir Orlić ipak veruje da se sutra može doći do nekog dogovora u ovoj rundi međupartijskog dijaloga uz posredovanje Evropskog parlamenta, ali, kako ističe, to ne zavisi samo od SNS, koja je sa maksimalno dobrom voljom ušla u ovaj proces.\nIvica Dačićmeđustranački dijalog uz strane posrednikeopozicijaBeograd


Analitičari: Pad dinara nema veze sa izborom predsednika\nBEOGRAD - Dalje slabljenje dinara prema evru i jučerašnja intervencija Narodne banke Srbije (NBS), koja je prodala 40 miliona evra na deviznom tržištu, nisu povezani sa rezultatima predsedničkih izbora, jer je tražnja za devizama značajno veća od ponude, a izvozni rezultati su i dalje slabi, ocenili su analitičari.\nKomentarišući intervenciju od 40 miliona evra i današnju kursnu listu NBS, prema kojoj je zvanični srednji kurs dinara slabiji za 0,6 odsto prema evru, ekonomista Goran Nikolić rekao je da je to, pre svega, posledica pokušaja banaka da svoje pozicije drže u što većem iznosu u evrima, a što manje u dinarima, kako bi se zaštitile od rizika.\n"Dakle, ovo što se dešava, dešava se nezavisno od političkih prilika", podvukao je Nikolić i dodao da je definitivno najvažniji razlog to što imamo izraženije probleme sa platnim bilansom, nego što je to bilo ranije, a i zbog toga što smo prošle godine imali i manji rast spoljnotrgovinskog i platnobilansnog deficita.\nDrugi razlog je što ove godine ne možemo očekivati strane investicije kao prošle i pretprošle godine, jer do kraja godine nije realno očekivati da bude takav obim investicija i priliv novca u zemlju, kazao je Nikolić i dodao da i priliv stranih kredita stagnira.\nU suštini imamo čak i odliv kapitala iz Srbije, a jedan je isplata 20 odsto kapitala Telekoma Srbija, koje je država otkupila od grčkog OTE, objasnio je Nikolić.\nPrema njegovim rečima, zbog daljeg slabljenja kursa, ne treba dramatizovati situaciju, zato što su devizne rezerve NBS četiri puta veće od novčane mase, jer, na primer, da svi građani i preduzeća i kompanije hoće svoje dinare na tekućim računima i u kešu, da razmene za evre, NBS bi mogla sve da ih isplati sa četvrtinom svojih deviznih rezervi (ukupne rezerve 10,7 milijardi evra).\nI ekonomista Dragovan Milićević smatra da je jučerašnja intervencija centralne banke na deviznom tržištu i dalji pad dinara prema evru nema neke baš prevelike veze sa politikom, jer pad dinara traje konstantno, zbog činjenice da je još uvek tražnja deviza značajno veća od ponude, i zbog toga što imamo slabije izvozne rezultate.\n"Imamo veliku tražnju deviza po pitanju otplate, što državnog duga, što duga preduzeća, odnosno banaka... To su više neki ekonomski parametri, nego što su neke špekulativne transakcije. Tačno toliko je povećana tražnja deviza u odnosu na ponudu", objasnio je MIlićević.\nMilićević smatra da se mora ići na smirivanje kursa kada se napravi aranžman sa Međunarodnim monetarnim fondom i to će biti veliki trošak za Srbiju, jer će se to morati vraćati u nekim narednim godinama, kao i svaki kredit, "ali bi došlo do kratkotrajne stabilizacije kursa".


Ako veliki emiteri gasova ne uspeju, nema nam pomoći - Sputnjik Srbija\n09:20 05 April 2020\nAko veliki emiteri gasova ne uspeju, nema nam pomoći\n19:02 11.12.2019 (osveženo 19:06 11.12.2019) Preuzmite kraći link\nGeneralni sekretar Ujedinjenih nacija Antonio Gutereš je na klimatskom samitu Ujedinjenih nacija podstakao velike svetske ekonomije da se obavežu na ambiciozniju privrženost smanjenju emisije gasova staklene bašte.\n„Veliki emiteri moraju da shvate da je njihova uloga od suštinske važnosti, jer ako veliki emiteri ne uspeju, ništa neće uspeti“, rekao je Gutereš u intervjuu Rojtersu i poručio: „Ako nastavimo kao sada osuđeni smo na propast“.\nGeneralni sekretar UN je kazao da istorija ne može da prihvati da će njegova generacija izdati svoju decu i svoje unuke.\nGutereš je pozdravio potez Evropske unije da usvoji novi „Evropski zeleni dogovor“ za prelazak na ekonomiju sa niskim udelom ugljenika.\n„Uvek je važno da neko krene“, rekao je Gutereš.\nPrema njegovim rečima, ako Evropa to učini to će biti važan doprinos da i drugi razmotre istu vrstu posvećenosti.\n„Ako niko ne krene, onda nema šanse“, zaključio je Gutereš.


Ko peva na septembarskoj Paradi ponosa? – GayEcho\nKo peva na septembarskoj Paradi ponosa?\nNa sajtu septembarske Parade ponosa objavljen je program Nedelje ponosa, ali kada je u pitanju vrhunac događaja, šetnja, na sajtu ne možemo da nađemo previše informacija. Na sajtu samo piše u 12 časova početak Parade ponosa i koncert, ali nije objavljeno ko peva, što je čudno jer je događaj za svega nekoliko dana. Izgleda da organizatori još uvek ne znaju ko će nastupati?!\nNeobjavljivanje informacija ko peva otvorilo je put za spekulacije na internetu, tako da smo mogli da pročitamo da će na Paradi ponosa nastupati Dijana Janković Didi, koja je tokom ovog leta nastupala po gej paradama u Americi, te bi bio logičan izbor da nastupa i na gej paradi u matičnoj zemlji?!\nJelena Karleuša je na svom Tviter profilu napisala da su je organizatori Parade ponosa zvali da bude kuma, ali da se ona nećka zbog prošlogodišnjeg “fijaska” sa Natašom Bekvalac. Sumnjamo da će joj njen ego dozvoliti da pristane da bude kuma.\nTakođe, na društvenim mrežama su se spominjali i Bebi Dol i bend irieFM, ali još uvek čekamo potvrdu organizatora septembarske Parade ponosa ko su izvođači.\n« Nijedan slučaj nasilja nad LGBT osobama nije pozitivno rešen\nMiletić: Na Paradi ponosa Brnabić i više ministara nego ikad »


VULIN I DIKOVIĆ NA DODELI STANOVA: Vojska će ponovo imati državu koja brine o njima | Ekspres.net\nR/E./ foto Ministarstvo odbrane\nPočetkom septembra Vojska Srbije će početi i sa izgradnjom prvih zgrada za pripadnike službi bezbednosti u Nišu i Vranju, a biće izgrađeno 27 hiljada kvadratnih metara – najavio je ministar odbrane Aleksandar Vulin.\nVulin je u prisustvu načelnika Generalštaba Vojske Srbije generala Ljubiše Dikovića, uručio danas ključeve od 24 stana pripadnicima Ministarstva odbrane i Vojske Srbije.\nMinistar odbrane je poručio stanarima da treba da znaju da je ovo jako dobra vest jer će Vojska, naravno graditi kvalitetno brzo, u rokovima, onako kako jedino ona i ume.\n– Mi se naoružavamo, mi se opremamo, ali nikada ne zaboravljamo da Vojsku čine na prvom mestu ljudi i da je briga o njima i njihovim porodicama naš prioritet. Evo i danas smo podelili ključeve 24 stana, i kao što vidite, vodi se računa o svima i ničija zasluga i godine službe neće proći nenagrađeno – naglasio je ministar Vulin.\nOn je istakao da Vojska Srbije ponovo uspostavlja sistem brige o ljudima koji je planski i namerno urušen.\n– Mi sada ponovo brinemo o ljudima, brinemo o ljudima od prvog dana kada postanu naši pripadnici, pa dokle god su tu, bez obzira da li su aktivni ili su penzioneri. Svi pripadnici Vojske Srbije i njihove porodice treba da znaju da je ovo sistem i da će sistem brinuti o njima – zaključio je ministar Vulin.\nPrema rečima generala Dikovića, radi se o još jednom potezu u okviru sveobuhvatnog pristupa u podizanju ukupnih operativnih sposobnosti Vojske.\n– Osim naoružanja i vojne opreme koje intenzivno nabavljamo za potrebe naše Vojske, sa stranog i domaćeg tržišta, i ovo je način da ljudi budu zadovoljni i da bi se doprinelo boljoj atomosferi, kako bi ljudi bili spremni za izvršavanje svakog zadatka i rešavaju svoja egzistencijalna pitanja. To doprinosi i boljem ugledu Vojske Srbije u društvu – naglasio je načelnik Generalštaba i dodaje da ako su ljudi zadovoljni, ako su dobro obučeni, onda se ni izvršenje bilo kog zadatka ne dovodi u pitanje.\nMeđu onima kojima su danas iz Starog generalštaba poneli ključeve od novog stana je i zastavnik Vladimir Jeremić iz Gornjeg Milanovca.\n– Stan sam čekao 18 godina, a sada sam dobio dvosoban stan i u njemu ću živeti sa svojom porodicom, suprugom i troje dece. Zadovoljan sam stanom koji sam dobio – naglasio je zastavnik Jeremić koji je zaposlen u Centru za obuku veze i informatike u Gornjem Milanovcu.\nPorodica Jovana Bosića, zaposlenog u Tehničkom opitnom centru, na stan je čekala skoro tri decenije.\n– Dobili smo predivan troiposoban stan na Bežanijskoj kosi – naglasio je Bosić i kaze da se novoj adresi najviše obradovala supruga Dragana, koja je zadužena za uređenje domaćinstva.\nZastavnik prve klase u penziji Dimitrije Stefanović koji je radio u Bjelovaru današnjom svečanošću uručenja ključeva i novim stanom rekao je da je skinut teret iščekivanja kada će to pitanje biti rešeno.\n– Dobili smo stan u Mirijevu, a čekali smo ga 26 godina. Zadovoljni smo stanom i najzad ćemo moći malo mirnije da živimo – naglasio je Stefanović.\nTags aleksandar vulingeneralštabLjubiša Dikovićstanovivojska srbije\nVULIN U POSETI BELORUSIJI: Razmatramo nabavku vazduhoplovnih sistema i modernizaciju naše tehnike BEOGRAD Suđenje Miloševićevim kadrovima kreće ispočetka ČITAJTE U NOVOM BROJU EKSPRESA: Ekskluzivni intervjui sa Bregovićem, Mrkonjićem, Vulinom, Mutom… VULIN TRAŽI POMOĆNIKA: Raspisan konkurs za funkciju pomoćnika ministra odbrane za politiku odbrane


Republika / Vučić: Predstojeći sastanci važni za region\nsreda, 29. 11. 2017.| 23:50\nPredsednik Aleksandar Vučić je, govoreći o nizu sastanaka koje će imati sledeće nedelje, izjavio da se pred zemljama regiona otvaraju brojne mogućnosti.\nPredsednik Srbije je naglasio da su ti sastanci važni za vojnu, političku i energetsku bezbednost\n- Pred nama je dosta izazova, ali i mnogo šansi. Želeo bih da u duhu prijateljstva razgovaramo o zajedničkim prioritetima i mogućnostima za unapređenje saradnje, koja će doprineti razvoju naših zemalja i naroda - istakao je Vučić za "Blic".\nPredsednik Srbije je naglasio da su ti sastanci važni za vojnu, političku i energetsku bezbednost.\n"Blic", ukazujući na agendu predsednika Vučića za decembar, ocenjuje da bi sledeći mesec mogao da bude odlučujući kada je reč o odnosima u regionu.\nList navodi da će se Vučić u decembru sastati sa liderima Zapadnog Balkana, predsednikom Rusije Vladimirom Putinom, kao i da će učestvovati na više rundi razgovora Beograda i Prištine.\nU ponedeljak u Beograd stižu članovi Predsedništva Bosne i Hercegovine, predvođeni predsedavajućim Predsedništva Draganom Čovićem, a u delegaciji će biti i Mladen Ivanić i Bakir Izetbegović, piše "Blic" i primećuje da će se Vučić i Izetbegović prvi put zvanično sresti nakon izjave bošnjačkog člana Predsedništva "da se nada da će BiH priznati Kosovo".\nVrh SNS danas odlučuje o vanrednim parlamentarnim izborima\n- Vrlo intenzivno se prethodnih dana i nedelja radilo. I to što Vučića nije bilo mnogo u javnosti, ne znači da su odnosi u regionu bili zapostavljeni. Radilo se iza zatvorenih vrata, rešavale su se ključne stvari u vezi sa BiH i Kosovom. Izaslanici su takođe bili angažovani. Predsednik je sve vreme bio na vezi i sa Bakirom Izetbegovićem i sa Miloradom Dodikom. Već 6. decembra očekuje se da rezultati tih razgovora budu isporučeni - rekao je izvor blizak Vučiću za "Blic".\nVUČIĆ ĐACIMA U ARANĐELOVCU: Čuvajte svoje drugarstvo i drugove\nVUČIĆ: Računica NIN-a pogrešna, IDUĆE GODINE JOŠ VEĆE PENZIJE\nSagovornik "Blica'''' kaže da će se razgovarati o najznačajnijim regionalnim pitanjima, infrastrukturnim projektima, evropskoj budućnosti.\nKako piše "Blic", velike su šanse da se sledeće nedelje "na stolu" nađu i predlozi o razgraničenju između Srbije i BiH.\nDva dana nakon delegacije BiH, na sastanak kvadriliterale u Beograd dolaze predsednik vlade Bugarske Bojko Borisov, Grčke Aleksis Cipras i Rumunije Mihaj Tudose.\nNakon susreta u Varni, gde je održan prvi sastanak, lideri četiri zemlje razgovaraće u Beogradu o evropskoj perspektivi Srbije, zajedničkim projektima, ekonomskoj saradnji.\n- Bugarska preuzima predsedavanje EU i njihova podrška će biti od velikog značaja, naročito kada je reč o prezentaciji zajedničkih projekata za koje su potrebna sredstva EU - kaže izvor "Blica".\nReč je o sastanku koji se smatra ključnim za budućnost regiona, a veliki deo će biti posvećen energetskoj bezbednosti. Želja je da se zajedničkim zalaganjem unapredi saradnja u oblasti saobraćaja, infrastrukture i energetike, kao ključnim oblastima za privlačenje investicija i ubrzani rast regiona, piše "Blic".\nAleksandar Vučić Predsednik Srbija SNS\n- subota, 4. 4. 2020. u 07:51 0\nInstitut za ispitivanje materijala ad Beograd (IMS), poštujući sve napore koje Vlada Republike Srbije čini u vreme vanrednog stanja,...\nKragujevčanin koji gotovo 30 godina živi i radi u Švajcarskoj, Zoran Obradović Kiza zajedno sa...


DPS Ulcinj: LUNJIĆ NOVI PREDSJEDNIK OPŠTINSKOG ODBORA - Ulcinj info\nDPS Ulcinj: LUNJIĆ NOVI PREDSJEDNIK OPŠTINSKOG ODBORA\nNa sjednici Opštinskog odbora DPS Ulcinj koja je održana sinoć za novog predsjednika jednoglasno je izabran Driton Lunjić.\n“Lunjić je nakon završenih studija na Ekonomskom fakultetu u Podgorici (smjer finansije) radni angažman započeo u Odjeljenju bezbjednosti (MUP) u Ulcinju, a nakon toga obavljao poslove u Odjeljenju za međunarodnu policijsku saradnju u Podgorici. Usavršavao se profesionalno u SAD-u, Velikoj Britaniji, Austriji i na Kipru. Od 2011. godine direktor je filijale Hipotekarne banke u Ulcinju. Lunjić dolazi na funkciju u važnom momentu za Ulcinj, gdje nas uskoro očekuju lokalni izbori”, saopštili su iz Opštinskog odbora DPS Ulcinj.\nU svom obraćanju članovima Opštinskog odbora Lunjić je istakao da mu je čast što je izabran za predsjednika, te da je svjestan važnosti ukazanog povjerenja i da posebno cijeni podršku prethodnog rukovodstva OO DPS u Ulcinju.\nTokom sjednice, kako su naveli, govorili su i prethodni predsjednici OO DPS Ulcinj, Sead Osmanović i Ljoro Nrekić koji su izrazili podršku novoizabranom predsjedniku i cjelokupnom ulcinjskom odboru za predstojeći period. Predsjednik Opštine Ulcinj Aleksandar Dabović istakao je da se izborom novog predsjednika upotpunjava novi saziv, ali i dodatno jača kadrovskim rješenjima značajnog profesionalnog iskustva.\nU završnom dijelu sjednice govorio je koordinator ispred Predsjedništva Leon Gjokaj koji je naglasio važnost implementacije reformskih procesa unutar Demokratske partije socijalista, ne samo u smislu uključivanja mladih ljudi već i, kako je to istakao, novih profila koji u datom političkom momentu imaju energiju i volju da kroz našu političku platformu pružaju svoj doprinos društvu.


Vesna Radojević | 08. dec 2018.\nNa čitave dve strane jučerašnjeg tabloida Srpski telegraf našli su se promotivni tekstovi o hotelu „Putnik“ na Kopaoniku i proizvodima kompanije „TDM“, koji nisu obeleženi kao reklama. Za razliku od tih članaka, prepisanu vest agencije Tanjug o predstavama za decu u „novogodišnjem trolejbusu i tramvaju“ potpisuju kao svoju koju je finansirao grad Beograd. Kompanije i Srpski telegraf nisu odgovorili na pitanja Raskrikavanja.\n„Ukoliko maštate o idealnom begu iz grada u prirodu, hotel „Putnik“ na Kopaoniku je idealno mesto za vas“ počinje Srpski telegraf priču o tom hotelu. Nastavljaju sa opisima o ambijentu, uslovima, istoriji, informacijama o kapacitetu ovog hotela. Iako sve neodoljivo podseća na reklamu, čitaoci Srpskog telegrafa to nisu mogli da pročitaju, jer je tekst u rubrici „odmor“ bez oznake da je u pitanju oglas.\nNa pitanja Raskrikavanja o tome da li je u pitanju reklama iz ovog hotela, ali i iz Srpskog telegrafa nisu odgovorili.\nIsti slučaj je i sa akterima narednog teksta o ekološkoj spravi koja svojim magnetima razbija kamenac i spasava slavine, veš mašine, bojlere.\n„Svi ti sitni problemi sada se mogu vrlo rešiti i to po pristupačnoj ceni uz magnetni tretman vode. Reč je o danskom proizvodu koji na našem tržištu zastupa domaća kompanija TDM“, navodi se u tekstu u rubrici „Stil“ potpisan sa S.T.\nNa čitavoj strani dalje se daju informacije o proizvodima ove kompanije i cenama po kojma se ugrađuju.\nNa pitanja ovoj kompaniji da li je u pitanju oglas ili ne, nismo dobili odgovor.\nIsta situacija je i sa današnjim tekstom u okviru projekta medijskog sufinansiranja. Ceo tekst o 60 godina pozorišta Dadov identičan je tekstu objavljenom na sajtu Blica pre tri dana.\nU zakonu o oglašavanju kaže se da je prikriveno oglašavanje predstavljanje robe, usluge, poslovnog imena, žiga ili druge oznake, odnosno aktivnosti fizičkog ili pravnog lica koje se bavi proizvodnjom roba ili pružanjem usluga, sa namerom da to predstavljanje ima svrhu oglašavanja i da može da dovede javnost u zabludu u pogledu njegove stvarne prirode, s tim da se smatra da namera naročito postoji, ako se obavlja uz novčanu ili drugu naknadu.\nU svom godišnjem izveštaju Savet za štampu primetio je porast broja PR objava koje nisu označene kao marketinški sadržaj ili oglas.\n„Vrlo često, kompanije se reklamiraju pod firmom humanitarnih akcija koje sprovode, pa tokom istog dana više medija objavi praktično isti sadržaj uz različite naslove. Naročito je drastičan primer kršenja Kodeksa novinara Srbije gde se, kao novinarski, plasiraju komercijalni sadržaji koji navodno pomažu lečenju i poboljšanju izgleda ljudi”, konstatuje se u izveštaju Saveta za 2016. godinu.\nRaskrikavanje je više puta pisalo o ovoj pojavi i te tekstove možete čitati ovde.\nSrpski telegraf jedan je od tabloida koji prema podacima Saveta za štampu najviše krši Kodeks novinara. Ta činjenica ne sprečava međutim brojne lokalne samouprave da ga finansiraju iz budžeta. Tako je čak šest miliona dinara ovaj tabloid nedavno dobio i iz budžeta grada Beograda na konkursu za medijsko sufinansiranje.\nU istom broju u kome se nalaze dva članka sa početka ovog teksta nalazi se upravo i tekst finansiran putem konkursa grada Beograda to jest novcem poreskih obveznika. Međutim, ispostavlja se da su svi Beograđani platili da Srpski telegraf samo prenese vest drugih medija, odnosno agencije Tanjug.\nSavet za štampu: „Kikindske“ i eVršac prekršili kodeks; Zbog „Kikindskih“ burno na sednici komisije\nKodeks novinara Srbije Prikriveno oglašavanje Projektno sufinansiranje medija Savet za štampu Srpski telegraf\n← Ako mi preko veze sredite….\nUspon autoriteta propast za medijske slobode →


NACIONALNA STRATEGIJA ODRŽIVOG RAZVOJA 2008 - PREDLOG\nVlada Republike Srbije, Beograd, 2008. godine\n1. Metodologija izrade Nacionalne strategije održivog razvoja\n...Projekat izrade Strategije iniciran je kao direktan odgovor na Svetski samit o održivom razvoju na predlog ambasadora Kraljevine Švedske u Beogradu. Realizacija projekta započeta je u julu 2005. godine kroz saradnju Kabineta potpredsednika Vlade, Programa za razvoj Ujedinjenih nacija (UNDP) i Švedske agencije za međunarodnu saradnju (Sida). Osnovni cilj projekta je da kroz širok participativni proces proizvede Strategiju kao sveobuhvatni strategijski razvojni dokument Vlade, zasnovan na postojećem strategijskom okviru...\n...Novoizabrana Vlada, odnosno Kabinet potpredsednika, nastavio je maja 2007. godine saradnju sa UNDP-om i Sida-om na kompletiranju Elemenata za Nacionalnu strategiju održivog razvoja. Političkim vođstvom procesa iz Kabineta potpredsednika Vlade proces je, nakon potvrđivanja nacionalnih prioriteta, doveo do izrade prvog nacrta Strategije. Na taj način je započeta javna diskusija u velikom broju gradova Republike Srbije. Proces je doprineo izgradnji konsenzusa o osnovnoj viziji i prioritetima budućeg razvoja u Republici Srbiji...\n3. Kakva ekonomija je potrebna Republici Srbiji\nPitanje razvoja nacionalnih ekonomija danas, na početku XXI veka umnogome je evoluiralo i prevazišlo teorijska razmatranja koja su bila važeća u drugoj polovini prethodnog veka. Naime, od nekadašnje teorije razvoja zasnovanog na „prirodnim“ ograničenjima u ostvarivanju visokih stopa rasta u dugom vremenskom roku, na početku poslednje decenije 20. veka uobličava se danas važeći razvojni koncept – koncept održivog razvoja. Taj koncept zasnovan je na novoj teoriji rasta u čijem su centru primenjeno znanje i kompleks naučno- tehnološkog razvoja. Umesto starog koncepta prirodnih komparativnih prednosti, u modernom shvatanju razvoja dominiraju ostvarene komparativne prednosti, umesto prirodnih resursa brzina kreiranja inovacija i sposobnost jedne privrede da ostvarena teorijska znanja pretvori u pronalaske i nove tehnologije, postaju ključne odrednice brzine rasta i razvoja nacionalne ekonomije. Nekadašnje shvatanje bogatstva mereno je fizičkim i finansijskim kapitalom (tone proizvedene robe i milioni stečenog novca), a danas je ključna odrednica nacionalnog bogatstva sposobnost ostvarivanja novih znanja, ideja, inovacija i tehnologija, odnosno kreiranje i raspolaganje humanim kapitalom.\nParalelno sa ubrzanjem razvoja u svetskim razmerama, dolazi do stvaranja globalnih alijansi i povezivanja čitavih regiona da bi se stekle što jače pozicije na svetskoj ekonomskoj i finansijskoj pozornici. Oni koji ne učestvuju u tim procesima, sasvim sigurno ostaju dugoročno marginalizovani, izopšteni iz glavnih tokova informacija i znanja, a propuštene šanse se sve teže nadoknađuju sa protokom vremena.\nKao osnovne karakteristike svetske privrede na početku XXI veka mogu se navesti sledeće:\nglobalizacija ukupnih robnih i finansijskih tokova u svetu uz koncentraciju moći globalnog odlučivanja u nekoliko svetskih centara;\nliberalizacija robnih i kapitalnih tokova na globalnoj sceni pod pritiscima najmoćnijih svetskih ekonomija, uz istovremeno zadržavanje restrikcija za slobodno kretanje radne snage;\nharmonizacija, koordinacija i regionalizacija ekonomskih politika zemalja članica različitih ekonomsko-političkih grupacija kao što su EU, ASEAN, NAFTA i sl.\nOvakav scenario razvoja globalne ekonomije omogućen je, pre svega, primenom u svakodnevnom životu bazičnih pronalazaka iz perioda tzv. treće tehnološke revolucije koja se dešavala dominantno tokom poslednje tri decenije XX veka, pre svega u tehnološki i ekonomski najrazvijenijim zemljama i regionima sveta. Razvoj sektora informaciono-komunikacionih tehnologija, proizvodnje i upotrebe novih materijala, mikroelektronike, robotike, ekspanzija biotehnologije, genetskog inženjerstva i drugih najpropulzivnijih privrednih sektora doveo je do neslućenih mogućnosti umrežavanja i povezivanja robnih, a naročito finansijskih tokova, koji se do skora nisu mogli ni zamisliti. Umesto prirodnih resursa, plodne zemlje, mineralnih izvora i raspoloživog kapitala, dominantan činilac razvoja savremene ekonomije u gotovo čitavom svetu postali su primenjeno znanje, obrazovanje i nauka.\nRepublika Srbija danas nije u situaciji da bira hoće li da se uključi u svet globalizovane svetske ekonomije i novih tehnologija, odnosno da nastavi započete tržišne i političke reforme. Ona se već opredelila za priključenje Evropskoj uniji sa svim ekonomsko-pravnim, političkim, administrativnim i ekološkim posledicama takvog izbora.\nMeđutim, Republika Srbija može i treba da bira, odnosno pažljivo da trasira strateške koordinate svog privrednog, tehnološkog i socio-kulturnog razvoja, u skladu sa zatečenim okolnostima i potrebama budućih generacija. S obzirom na to da globalne promene u strukturi proizvodnih faktora pokazuju sve veću dominaciju i superiornost tzv. nematerijalnih faktora ekonomskog rasta kao što su znanje, informacije, organizacija, kultura, informisanje, obrazovanje, pravni sistem, Republici Srbiji ne preostaje ništa drugo nego da prihvati strategiju oslonca na razvoj ljudskog kapitala. To, prema iskustvima ekonomsko-tehnološki najnaprednijih zemalja, donosi najveću stopu dodate vrednosti po jedinici uloženog rada i kapitala.\nZato je izbor Republike Srbije danas opredeljenje za ekonomiju zasnovanu na znanju koja će već sutra dominirati njenom privredom. Našoj državi je potrebno široko korišćenje znanja u svim aspektima života. To znanje treba da proističe, pre svega, iz tržišne ekonomije, odnosno na osnovu finansiranja iz privatnih izvora, a naročito iz konkurentskog sektora usluga, ali i da se podstiče od strane države...\n1.4. Biodiverzitet i zaštita prirode\nSektorski ciljevi su:\ndonošenje zakona o zaštiti prirode i ratifikacija međunarodnih ugovora;\nizrada Nacionalne strategije održivog korišćenja prirodnih resursa i dobara;\nizrada Nacionalne strategije očuvanja biodiverziteta Republike Srbije i akcionog plana;\npovećanje površina zaštićenih prirodnih dobara do 10% teritorije Republike Srbije, odnosno proširenje mreže zaštićenih područja, uspostavljanje ekoloških koridora i mreže ekološki značajnih područja;\nuspostavljanje efikasnog sistema biomonitoringa;\nuspostavljanje informacionog sistema o živom svetu i drugim prirodnim vrednostima Republike Srbije;\nizrada popisa biološke raznovrsnosti u Republici Srbiji;\nuspostavljanje monitoringa komponenti biodiverziteta;\nsprovođenje efektivnih mera kontrole genetički modifikovanih organizama (GMO) u skladu sa praksom EU;\nunapređenje metoda za održivo korišćenje genofonda i formiranje banke za očuvanje genetičkog materijala, uz povećanje podrške očuvanju genetičkih resursa, te povećanje broja subjekata i područja uključenih u poslove očuvanja.\nDOKUMENT U CELINI:\nIzvor: Vlada Srbije, 2008.


Poslovni sistem Mihajlović dobitnik nagrade Fondacije TRAG za filantropiju - Kanal M | Radio Televizija Paraćin\nPoslovni sistem Mihajlović dobitnik nagrade Fondacije TRAG za filantropiju\nPoslovni sistem Mihajlović iz Paraćina dobitnik je VIRTUS nagrade za filantropiju koju već 14 godina dodeljuje regionalna Fondacija TRAG. Priznanja dobijaju kompanije, mala i srednja preduzeća kao i pojedinci koji su u prethodnoj godini pokretali filntropske inicijative, činili dobra dela i na taj način doprineli razvoju zajednice u kojoj posluju. Humanost vlasnika kompanije Mihajlović u godini pandemije brojnim donacijama zdravstvenim institucijama u Paraćinu nije ostala nezapažena.\nPoslovni sistem Mihajlović već gotovo tri decenije pomaže u robi i novcu socijalno ugrožene sugrađane, talentovane učenike i studente, zaslužne pojedince u različitim sferama društvenog života. Donacije upućuje brojnim zdravstvenim, obrazovnim i kulturnim ustanovama, kao i organizacijama civilnog društva ove opštine.\nVlasnik PS Mihajlović kaže da je u prvom trenutku bio iznenađen priznanjem jer je uz filntropkinje iz Novog Pazara jedini nagrađeni iz unutrašnjosti. Ova kompanija nazi se u odabranom društvu jer su među ovogodišnjim laureatima MK Group, IKEA, Reiffeisen banka, Delta holding i Aleksandar Kavičić.\nKompanija Mihajlović posluje na gotovo čitavoj teritoriji Srbije i prepoznatljiva je po benzinskim stanicama, no već godinama širi svoje poslovanje kroz ugostiteljstvo i transport ali i mlečnu industriju iz koje je pristekao brend Zlatica.\nTrag je regionalna fondacija koja deluje u Srbiji, Crnoj Gori i Bosni i Hercegovini koja osnažuje ljude koji žele da budu pokretači pozitivnih promena u svojim zajednicama. Tokom prethodne dve decenije Trag fondacija je kroz brojne programe podržala više od 1.500 uspešnih projekata sa preko 14 miliona američkih dolara uloženih širom Srbije i regiona. VIRTUS nagrada za filantropiju je ustanovljena 2007. godine.\nTags: društvo, filantropija, Fondacija TRAG, nagrada, priznanje, PS Mihajlović, VIRTUS\nPrevious PostDodela priznanja dobrovoljnim davaocima krvi\nNext PostNagrade za GKUD „Abrašević“ na međunarodnom festivalu u Bosilegradu


Last minute ponude za hotele u Canazei | TripAdvisor\nLast minute povoljne ponude za hotele – Canazei\nLast minute ponude u Canazei\nNoćenja s doručkom i pansionijoš 29\n40 od 153 objekta odgovara vašim filterima. Obriši sve filtere\nBr. 1 u pogledu odnosa cena/kvalitet od 40 hotela u Canazei\nBr. 2 u pogledu odnosa cena/kvalitet od 40 hotela u Canazei\nBr. 3 u pogledu odnosa cena/kvalitet od 40 hotela u Canazei\nBr. 4 u pogledu odnosa cena/kvalitet od 40 hotela u Canazei\nBr. 5 u pogledu odnosa cena/kvalitet od 40 hotela u Canazei\nBr. 6 u pogledu odnosa cena/kvalitet od 40 hotela u Canazei\nBr. 7 u pogledu odnosa cena/kvalitet od 40 hotela u Canazei\nBr. 8 u pogledu odnosa cena/kvalitet od 40 hotela u Canazei\nBr. 9 u pogledu odnosa cena/kvalitet od 40 hotela u Canazei\nBr. 10 u pogledu odnosa cena/kvalitet od 40 hotela u Canazei\nBr. 11 u pogledu odnosa cena/kvalitet od 40 hotela u Canazei\nBr. 12 u pogledu odnosa cena/kvalitet od 40 hotela u Canazei\nBr. 13 u pogledu odnosa cena/kvalitet od 40 hotela u Canazei\nBr. 14 u pogledu odnosa cena/kvalitet od 40 hotela u Canazei\nBr. 15 u pogledu odnosa cena/kvalitet od 40 hotela u Canazei\nBr. 16 u pogledu odnosa cena/kvalitet od 40 hotela u Canazei\nBr. 17 u pogledu odnosa cena/kvalitet od 40 hotela u Canazei\nBr. 18 u pogledu odnosa cena/kvalitet od 40 hotela u Canazei\nBr. 19 u pogledu odnosa cena/kvalitet od 40 hotela u Canazei\nBr. 20 u pogledu odnosa cena/kvalitet od 40 hotela u Canazei\nBr. 21 u pogledu odnosa cena/kvalitet od 40 hotela u Canazei\nBr. 22 u pogledu odnosa cena/kvalitet od 40 hotela u Canazei\nBr. 23 u pogledu odnosa cena/kvalitet od 40 hotela u Canazei\nBr. 24 u pogledu odnosa cena/kvalitet od 40 hotela u Canazei\nBr. 25 u pogledu odnosa cena/kvalitet od 40 hotela u Canazei\nBr. 26 u pogledu odnosa cena/kvalitet od 40 hotela u Canazei\nBr. 27 u pogledu odnosa cena/kvalitet od 40 hotela u Canazei\nBr. 28 u pogledu odnosa cena/kvalitet od 40 hotela u Canazei\nBr. 29 u pogledu odnosa cena/kvalitet od 40 hotela u Canazei\nBr. 30 u pogledu odnosa cena/kvalitet od 40 hotela u Canazei


Packard - Istorija | PMLautomobili\nPackard – Istorija\nPosted By: pmlautom 30. November 2015.\nIako kroz istoriju Američke auto industrije važi pravilo da za nešto najbolje se kaže da je “Cadillac“, pre nego što je luksuzna divizija General Motors osnovana je postojao automobil iz Warren, Ohio koji je postavljao standarde u klasama luksuznih automobila.\nTokom 59 godina postojanja Packard je izbacivao neke od najluksuznijih Američkih automobila, posebno pre Drugog Svetskog rata, uspeo da preživi i Veliku Depresiju tokom 1930ih godina, ali na kraju završio sudbinom velikog broja auto kompanija koji nisu uspeli da prežive posleratni period. Packard je osnovan 1899 godine od strane braće James i William Packard kao i samo jednog investitora, George Weiss. James je voleo automobile od njihovog nastanka, a jedan od prvih automobila koje je kupio je bio Winton.\nMeđutim, James nije bio potpuno zadovoljan Wintonom i poslao predsedniku kompanije Alexanderu Wintonu pismo u kome je dao svoje savete kako učiniti ovaj automobil boljim. Kada je James dobio odgovor sa pričom “Ako umete da napravite bolji automobil vi to i uradite“, uz finansisku pomoć investitora je osnovao Ohio Automobile Company krajem 1899 godine, a prvi automobil pod Packard imenom je napustio fabriku godinu dana kasnije. Ovaj automobil je imao jedan cilindar i visoku cenu od $2,600, a jedan od prvih kupaca je bio bogataš Henry Joy. Joyu se svideo Packard je ubrzo je skupio grupu investitora zahvaljujući kojima Packard braća su pomerili kompaniju u Detroit, Michigan i 1902 godine zvanično promenili ime sa Ohio Automobile Company u Packard.\nPrva fabrika je počela da niče u Detroitu 1902 godine na 325,000 kvadratnih metara lokaciji i bila dizajnirana od strane Albert Kahn. U pitanju je bila jedna od najmodernijih fabrika u svetu koja je počela da izbacuje nove automobile već 1903 godine mada je fabrika završena tek 1911 godine. Ova fabrika se i danas nalazi u Detroitu iako je napuštena tokom kasnih 1950ih godina. Od samog starta plan kompanije je bio proizvodnja luksuznih automobila, a prvi novi automobil pod novom komandom je predstavljen 1903 godine i imao motor od četiri cilindra.\nMožda najbitniji rani model Packarda je stigao 1912 godine i nosio oznaku Six (Šest) po broju cilindara. Tri godine kasnije Packard predstavlja svoj prvi V8 motor, a 1916 godine i prvi V12 motor. Do početka Velike Depresije kasnih 1920ih godina Packardova linija se uglavnom svodila na jeftiniji I6 kao i skuplje I8 i V12, mada je tokom kratkog perioda kompanija proizvodila i kamione. Iako je Packard uvek ciljao na Pierce-Arrow, Duesenberg, Auburn, Cord, Cadillac i Lincoln kao glavne konkurente, 1932 godine Packard predstavlja i Light Eight koji je bio namenjen kao direktan konkurent jeftinijima LaSalle, Buick i Chrysler.\nKroz težak period tokom 1930ih godina Packard je opstao tako što nije investirao u nove modele već je samo unapređivao postojeće. Na taj način kompanija je imala potrebne finansije da opstane za razliku od konkurenata kao što su Franklin, Marmon, Ruxton, Steams-Knight, Stutz, Duesenberg i Pierce-Arrow koji su bankrotirali do kasnih 1930ih godina. Packardu je takođe išlo u korist što je imao samo jednu fabriku za proizvodnju. Kompanija se tako mogla kocentrisati na kvalitet i Packard je brzo stekao ime i imidž jedne od najkvalitetnije kompanije na Američkom tržištu.\nDa bi preživeo teške 1930-te godine Packard predstavlja model 120 1935 godine. Za razliku od ostatka linije koji se ručno sklapao, 120 je silazio sa traka i imao cenu od samo $1,500. Većina kritičara se danas slaže da je 120 najzaslužniji što je Packard preživeo 1930-te godine, ali u velikoj meri je takođe oštetio reputaciju kompanije. Popularnost modela je 120 je naterala kompaniju da predstavi još jedan sličan model i to 115C koji je predstavljen 1937 godine i imao novi I6 motor. Iako je ovaj automobil bio jako popularan i imao visoku prodaju, reputacija kompanije je značajno oštećena i Packard je počeo da gubi korak sa luksuznim Cadillac, Lincoln i Imperial.\nTokom Drugog Svetskog rata Packard se koncentrisao na proizvodnju motora za avione i brodove dok je serijska proizvodnja automobila nastavljena 1946 godine. Tada nastaju prvi problemi za kompaniju. Srednja klasa automobila, u koju su spadali Fordov Mercury i General Motorsov Buick, se pokazala velikim uspehom u posle-ratno periodu i Packard počinje da investira u jeftiniju klasu automobila. Skuplji i jeftiniji modeli su takođe u velikoj meri bili slični čime kompanija nije uspela da opravda visoke cene skupljih modela. Packard takođe nije imao finansije kao General Motors, Ford i Chrysler za potpuno novu liniju automobila i preko noći je izgubio svoje tradicionalne kupce dok nije uspevao da privuče nove.\nČak i prvi “novi“ posle-ratni Packard, koji se pojavio u prodaji 1948 godine, je bio zasnovan u velikoj meri na pred-ratnim modelima. U istom periodu kompanija pravi neke ključne greške kao što je predstavljanje karavana 1948 godine umesto očekivanog roadstera. Iako je Packard prodao više automobila od Cadillaca do 1950 godine, većina prodaje su činili jeftiniji modeli i Cadillac je preko noći počeo da predstavlja standarde u auto-industriji. To je svakako odnosi na prvi automatski menjač mada je odgovor iz Packarda usledio do kasnih 1950ih godina.\nGodine 1951 Packard predstavlja novi dizajn kao i dva nova luksuzna automobila, Caribbean kabrio i Patrician sedan, ali šteta je do tada već bila velika. Takođe Big 3 (General Motors, Ford i Chrysler) su počeli da se izdvajaju od ostatka auto industrije tokom 1950ih godina i manje kompanije su se gasile jedna za drugom. Uvidevši trend, Packard kupuje Studebaker 1953 godine u želji da će dve kompanije imati više uspeha zajedničkim radom. U istom periodu kompanija izbacuje nekoliko obećavajućih koncepta, ali na žalost nijedan od njih nije ušao u serijsku proizvodnju.\nPoslednjih godina Packard-Studebaker se uglavnom kocentrisao na par kompakta kao što su Packard Clipper i Studebaker Lark, ali nova recesija krajem 1950ih godina je uzrokovala bankrot velikog broja kompanija. Među njima je bio i Packard-Studebaker koji se tako pridružio listi na kojoj su već bili Edsel, Hudson, Nash, DeSoto i Kaiser. Poslednji Packard je napustio fabriku krajem 1958 godine, mada je postojao rumor da je kompanija radila na 1959 modelu koji je trebao biti zasnovan na Francuskom Facel Vega Excellence.\nOd tada pa do današnjeg dana postojalo je nekoliko pokušaja da se ime oživi, a najbliži slučaj se desio tokom 1990ih godina kada je predstavljen i prototip sa V12 motorom. Međutim, kompanija nije uspela da pronađe investitore i projeka je ugašen. Danas je Packard jedan od vrednijih Američkih klasika, a posebnu pažnju privlače pred-ratni modeli sa V12 motorima. Veliki broj modela iza 1950ih je danas takođe jako popularan, a jedan od Packarda, 1955 Patrician, je služio kao dizajnerska baza za ponos Ruske auto industrije GAZ Chaika.\nPackard V12 – Istorija\nBe the first to comment on "Packard – Istorija"


Pomešana osećanja menadžera u Porscheu zbog prodajnih rezultata - Auto Republika\nKarakteristične i „šarene“, mada generalno loše, prodajne rezultate je postigao Porsche u ovoj godini. Naime, tražnja za Porscheovim automobilima je pala za svega 5%, ako se analizira prvo tromesečje u celini, spram generalnog pada tržišta od celih 25% u istom periodu.\nDa je to u stvari odličan rezultat, imajući u vidu ekonomske muke koje nam je svima zadao virus Covid-19, možda i najbolje odslikava martovski pad broja novoregistrovanih automobila na evropskom nivou, spram lanjskog marta, a koji je izneo 55%.\nVerujemo da je blažem padu prodaje Porschea u odnosu na prosečni trend umnogome doprinela i priroda automobilske marke, odnosno pripadnost superpremijum segmentu, koji je po pravilu manje osetljiv na trenutne lomove na tržištu.\nDakle, nemačka firma je isporučila 53.125 vozila širom sveta, tokom prvog kvartala. Što se tiče same Evrope, tražnja je porasla, s posebnim akcentom na zapadni deo kontinenta gde je plus bio popriličan (20%).\nPrilikom tumačenja ovosezonskih evropskih rezultata nemačke marke, nužno je imati u vidu da je u prvom tromesečju 2019. godine, Porsche muku mučio s tranzicijom na WLTP standard.\nRezultati ostvareni u ostatku sveta su bili značajno lošiji. U Kini i Sjedinjenim Američkim Državama je došlo do pada popularnosti marke iz Cufenhauzena za 17% odnosno 20%, redom.\nNajpopularniji model Porschea je bio Cayenne. U analiziranom periodu je isporučen na 18.417 adresa. Generalno, krosoveri su činili čak 63% prodaje Porschea, i to uprkos rastu broja isporuka kultnog modela 911 za 16% (8.482 primerka). Interesantno je reći da je otpremljeno i skoro 1.400 komada električnog sedana Taycan.\ntags: porsche prodaja Porsche prodajni rezultati\nprevious Ford Ranger sada sa više snage\nnext Gruzija zabranila upotrebu ličnih automobila na 7 dana\nNjihovu klijentelu ova pandemija verovatno ne pogadja potencijalno baš toliko egzistencijalno kao ekonomski niže segmente.


Kombinovani sistem za rad i uživanje u enterijeru - Moj Enterijer – Kupatila, Nameštaj, Kuhinje, Garniture...\nSoft Work sistem za sedenje kreiran je upravo iz ovog razloga, omogućujući nam maksimalnu udobnost, ali pre svega predstavlja radni model koji procese obavljanja posla smešta u sferu luksuza i elegancije.\nRadne stanice idu istim putem kao i trpezarije, tačnije, postaju prevaziđene baš kao i gotovo svaki arhitip. Stolovi su imali svoje dane, ali sa sverastućom zastupljenošću mobilnih tehnologija, nama su sada potrebna mesta za komotno sedenje ili komocija nameštaja za druženje.\nSoft Work predstavlja minimalistički sistem za sedenje dizajniran u radionicama londonskog studija Barber & Osgerby, specijalno za kompaniju Vitra. Predstavljen na ovogodišnjem Orgatek događaju, ovaj nameštaj namenjen je konstantno promenjivim atmosferama radnog prosotra, kao što su uslovi rada od kuće i frilens karijere, ali i predstavljanju nove generacije "kancelarijskih stolova".\nDizajneri su proveli dve godine osmišljajući i redizajnirajući konture ove linije, koju je pratio ekstenzivan istraživački i razvojni plan, kako bi kao konačne proizvode predstavila sistem pivotirajućih stolova i utičnica, smeštenih između udobnih jastuka tapaciranih komada.\nModularna konstrukcija omogućuje Soft Work sistemu da se transformiše u razlolike konfiguracije nameštaja i radne površine koje poseduju pivotirajuće stolove i izvore električne energije. Ovaj ultra modedni sistem radnih stanica može učiniti da se osećate potpuno opuštenim i uživate u komforu tokom rada.\nSoft Work predstavlja logičan izbor za ljude koji rade od kuće, poseduje komforna mesta za sedenje i postolja za lap top računare. Ovakve radne kopozicije mogu biti integrisane u bilo koju prostoriju i svuda gde pronađete dovoljno mesta za njih.\nPROČITAJTE SLEDEĆI TEKST: Trpezarijski stolovi savršeni za dvoje


Bela kuća: Ne tražimo eskalaciju sa Rusijom, ali ćemo izražavati zabrinutost - Sputnjik Srbija\n20:03 04.05.2021 Preuzmite kraći link\n„Šaljemo signal da ne tražimo eskalaciju odnosa u retorici i postupcima. Naravno, zadržavamo pravo da organizujemo posledice kada to njeni (Rusije) postupci zaslužuju, ali imamo oblasti u kojima možemo da radimo zajedno, gde je to konstruktivno. To se može odnositi, na primer, na Iran. Ali izražavaćemo zabrinutost kad god se ona bude pojavljivala“, istakla je portparolka.\nAmerički predsednik Džozef Bajden istakao je u svom govoru u Kongresu povodom 100 dana od početka predsedničkog mandata da Amerika ne želi eskalaciju u odnosima sa Rusijom, ali da će Moskva snositi posledice zbog navodnog mešanja u američke predsedničke izbore i sajber napade.\nPortparolka Ministarstva spoljnih poslova Rusije Marija Zaharova saopštila je da Rusija pozdravlja izjavu predsednika Bajdena o namerama da izbegne eskalaciju i sarađuje sa Rusijom, ali da se dela aktuelne američke administracije razilaze sa njihovim rečima.


Sa Grbavice objasnili kako su informacije o dobavljaču opreme dospjele u medije – Fokus.ba\nInformacija je plasirana sa portala bivšeg uposlenika FK Željezničar, koji je nezadovoljan prekidom svoje poslovne saradnje sa Klubom, zloupotrijebio i manipulirao informacijama koje su mu bile dostupne kao uposleniku\n“Nakon niza iznesenih neistina i pokušaja diskreditacije rada Uprave, koje očigledno imaju za cilj nanošenje štete Klubu, Uprava kluba odlučila je da se obrati svojim navijačima i simpatizerima”, stoji u saopštenju koje su iz FK Željezničar uputili javnosti, a koje u nastavku prenosimo u cijelosti.\n“Uprava FK Željezničar, u proteklom periodu, poduzela je niz mjera kako bi Klub iz krajnje nepovoljne situacije u kojoj ga je preuzela, dovela na nivo dostojan Željezničara. Nimalo lagan i ugodan posao je bio pred nama, pun izazova i potrebe da se stvari “počiste” u svim segmentima poslovanja.\nU tom “pospremanju” naišli smo i na neke događaje i pojedince koji gubeći lični interes pokušavaju u javnosti neprimjereno i neutemeljeno diskreditirati postignuća Uprave, ali i rezultate rada brojnih drugih vrijednih ljudi u Klubu, sa ciljem da fokus javnosti okrenu u pravcu koji nema veze sa Željinim bazičnim kursom i vrijednostima koje predstavlja. Ovakvim pristupom negirajući današnju poziciju, kako rezultatsku, tako i svaku drugu, problematizirajući svaki poslovni potez Uprave i Kluba u cjelini, pojedinci pokušavaju potisnuti u zaborav stanje u kojem je, ne tako davno, Klub bio.\nČinjenice vidljive svakom objektivnom navijaču, prijatelju FK Željezničar, kao i cjelokupnoj ostaloj javnosti, jasno pokazuju kontinuirani napredak i jasno određenje Uprave da se posao radi časno i isključivo u najboljem interesu Kluba. Ovakvim pristupom Uprave, u proteklih devet mjeseci Klub se stabilizovao, u prvom redu administrativno, ali i još više igrački, što se direktno odrazilo i na rezultate koji su fudbaleri postigli na terenu u proteklom periodu. U istom periodu uspostavljeni su principi i procesi koji će dovesti do dugoročne financijske stabilizacije i osigurati funkcioniranje Kluba u svim njegovim segmentima.\nU proteklom periodu mi se nismo često oglašavali, niti zbog dobrih rezultata, niti odgovarali na povremene napade i dezinformacije omogućavajući onima koji i jesu svrha postojanja kluba, da rade u miru i dobroj atmosferi.\nNažalost, posljednjih dana, svjedočimo da pojedinci nezadovoljni promjenom u poslovnoj politici Kluba, pozitivnim sportskim i administrativnim rezultatima kao i opredjeljenju Uprave na transparentnosti, reaguju na način opstrukcije i pokušaja diskreditacije rada uprave i Kluba u cjelini. Ovakvi pokušaji ne samo da ne utiču na destabilizaciju odnosa u i oko Kluba, već nas naprotiv motiviraju na još posvećeniji i beskompromisniji rad i obavezuju da zbog brojnih vrijednih ljudi u Klubu informišemo javnost u dešavanjima u Klubu i napravimo distinkciju između onih koji su ovdje na prvo mjesto stavili srce, a ne vlastiti paraprofesionalni interes.\nStoga smo, a u skladu sa navedenim, u obavezi da svako tendenciozno i zlonamjerno plasiranje informacija o Klubu diskreditujemo i u cilju jačanja odnosa sa našim navijačima, poslovnim partnerima i sponzorima ukažemo na činjenice, ali i da ukažemo na pojedince koji ne rade dobro u interesu kluba. Mi ne možemo dozvoliti nekontroliranu proizvodnju štete, a svi koji budu potezali neutemeljene i tendenciozne tvrdnje – preuzimaju odgovornost za uznemiravanje uspješnih.\nPosljednjih dana u medijima se pojavila informacija o statusu sponzorskog ugovora sa kompanijom SportVision. Nažalost, informacija je plasirana sa portala bivšeg uposlenika FK Željezničar, koji je nezadovoljan prekidom svoje poslovne saradnje sa Klubom, zloupotrijebio i manipulirao informacijama koje su mu bile dostupne kao uposleniku. Dodatno je indikativno da je informacija objavljena nakon zahtjeva od istog da upravo njegovoj Agenciji (koja je registrovana kao obrtnička djelatnost za djelatnost čišćenja!?) dostavimo prijedlog ponude o posredovanju i četverogodišnjem zastupanju sa pravom na 15% provizije. Želimo još jednom naglasiti da ponudu nismo ni razmatrali jer spomenuta Agencija nije registrovana za obavljanje ovih poslova niti posjeduje potrebni kredibilitet za rad u spomenutoj oblasti. Našim navijačima i sportskoj javnosti ostavljamo mogućnost da samostalno donese zaključak o uzrocima i povodima ovakvog tendencioznog pisanja.\nMi, članovi Uprave, poštujući proklamirani princip transparentnosti, želimo vas informisati da je klub, uz obostranu potpuno razumijevanje, imajući u vidu obim poslovanja i predstojeće obilježavanje prvih sto godina Kluba, sporazumno raskinuo ugovor o tehničkom sponzorstvu sa kompanijom SportVision. Tokom pregovora, kompanija SportVision, bila je vrlo korektna i sa razumijevanjem je prihvatila obrazloženja i finansijske pokazatelje, te otvorila mogućnosti o pregovorima za naš Klub povoljniji ugovor. Značajno je naglasiti da će kompanija SportVision nastaviti opskrbljivati Klub opremom, u skladu sa našim potrebama, do završetka pregovora. Sigurni smo da je ovakav odnos utemeljen na povjerenju i svjesnosti da FK Željezničar može znatno bolje i više, sa ambicijama koje ne krijemo. Ovim putem zahvaljujemo kompaniji SportVision, na razumijevanju.\nTakođer, želimo vas obavijestiti da su u protekom periodu ostvareni kontakti i otvoreni pregovori i sa zastupnicima još četiri različita sportska brenda i o rezultatima ovih pregovora naši navijači i javnost će biti blagovremeno obaviještena. Izbor najpovoljnije ponude, u smislu kvalitete i cijene, će biti transparentan i u interesu našeg Kluba, a oprema kao i njen izgled će biti zasigurno najbolji. Jer to je za nas jedini ispravni i mogući pristup.\nNa kraju ovog saopćenja želimo da kažemo, da smo svih ovih prethodnih mjeseci, zajedno sa vrijednim i poštenim ljudima u našoj administraciji radili za dobrobit Kluba ne želeći da se oglašavamo, omogućavajući onima koji i jesu svrha postojanja Kluba, da rade u miru i dobroj atmosferi. Sad upravo zbog svih njih, a posebno fudbalera, članova stručnog štaba i vrijednih ljudi u administraciji mi želimo reagovati. Želimo i u budućnosti omogućiti javnosti da sazna Ko, Šta i Kako radi u interesu Kluba.\nIstinske navijače molimo da sportski nastave podržavati klub, i kao što smo već ranije naglasili „Neće biti lako, ali zajedno sve možemo“, poručili su iz Uprave Plavih sa Grbavice.


Ratnim vojnim invalidima u FBiH dodijeljeni novi automobili – UGPRŠ 91-96 U BIH\n27. Novembra 2020. 27. Novembra 2020. A. V.\t100%rvi, automobili\nU krugu Logističkog centra Asa šped u Sarajevu, danas su uručeni ključevi 28 novih automobila ratnim vojnim invalidima 100 posto prve grupe.\nVlada Federacije Bosne i Hercegovine za nabavku ukupno 50 automobila, u budžetu je osigurala oko 1.500.000 KM, a ključevi za ostatak automobila bit će dodijeljeni u decembru.\nAutomobili su prilagođeni potrebama stopostotnih ratnih vojnih invalida prve kategorije. U pitanju su automobili marke škoda octavia karavan ambition automatik, a vrijednost jednog vozila je 29.950 KM.\nVozila su nabavljena u skladu sa Sporazumom potpisanim 30. septembra između Federalnog ministarstva za pitanje boraca i invalida odbrambeno-oslobodilačkog rata i Porschea BH d.o.o. u ime ponuđača.\n← Ministar Lučić potpisao ugovore: Počinje obnova i gradnja stambenih objekata za 249 porodica\nEU usvojila globalni režim sankcija za kršenje ljudskih prava →\nPotpisan ugovor o kupovini 36 stanova za pripadnike boračke populacije u KS\n2. Novembra 2018. 2. Novembra 2018. A. V.\n29. Jula 2020. 29. Jula 2020. A. V.\n29. Januara 2018. 5. Februara 2018. A. V.


Olimpijske igre 2020: Ko sve predstavlja Srbiju u Tokiju - mali vodič - Glas Šumadije\nNaslovna > BBC News na srpskom > Olimpijske igre 2020: Ko sve predstavlja Srbiju u Tokiju – mali vodič\n21/07/2021 272Ostavi komentar na Olimpijske igre 2020: Ko sve predstavlja Srbiju u Tokiju – mali vodič\n„U Japanu imam najviše ambicije – idem na zlato, to nije tajna“, izjavio je Đoković na konferenciji za medije pred polazak u Tokio.\nKako kaže, jeste gust raspored, ali se dobro spremio, ima „samopouzdanje, energiju i polet“.\n„Za mene je igra za Srbiju uvek bila posebna radost i motivacija, daću sve od sebe da nas sve obradujem“, naveo je Đoković na društvenim mrežama.\nĐokovića posebno motiviše i to što do sada na Olimpijskim igrama ima „samo“ bronzu osvojenu u Pekingu 2008. godine.\n„Njene reči su mi se urezale u glavu i oduševljen sam što sam odlučio da učestvujem na Olimpijskim igrama“, rekao je najbolji teniser sveta.\n„Daću im jednu noć i jedan dan da se oporave, pa nastavljamo pripreme za Olimpijske igre“, izjavila je Maljković.\n„Siguran sam da ova reprezentacija može ne samo da brani, već i da osvoji neku od medalja“, rekao je Savić pred poletanje.\n„U Tokiju će ponašanje unutar Olimoijskog sela biti značajno drugačije, limiti, neće biti one atmosfere na koju smo navikli i tome moramo da se prilagodimo“, rekao je Pijetlović.\n„Čast je biti deo ovog plivačkog tima“, izjavio je Silađi pred polazak.\n„Kao najstariji mogu da ispred svih svojih kolega obećam da ćemo dati sve od sebe da napravimo dobar rezultat. Svi smo uzbuđeni, svi imamo pozitivnu tremu“, dodao je.\n„Radićemo najbolje što možemo, i iskreno se nadam da ćemo nastaviti niz dobrih rezultata sa prethodnih Olimpijskih igara“, izjavila je Bogdanović pred put.\n„Momci i devojke su spremni, već su pokazali da su na nivou svetskog džudoa, što smo pokazali u prethodnom ciklusu“, izjavio je selektor Nikola Nikolić.\n„Ono što mogu da obećam jeste da će ostaviti srce na tatamiju“, dodao je.\n„Posle dugačkog tunela, sada vidimo svetlo na kraju“, rekao je japanski premijer.\nLako bi moglo da se desi i da neko „upuca“ medalju za Srbiju.\n„Ekipa je kompaktna, dobro se poznajemo, imamo sjajnu atmosferu, kako dok radimo tako dok se i družimo van terena“, izjavio je Žolt pred polazak.\n„Bilo bi lepo da to krunišemo dobrim rezultatima“, dodao je.


Novosti - KvarkLab - medicinsko biohemijska laboratorija\nRADNO VREME ZA NOVOGODIŠNJE I BOŽIĆNE PRAZNIKE - 27.12.2021\nKontinuirano merenje glukoze - 14.06.2017\nSrećni smo što vam možemo ponuditi novu uslugu labaratorije Kvarklab - kontinuirano merenje glukoze 14 dana - u svakom trenutku možete proveriti vrednost glukoze bez uboda - izdavanje dnevnog i nedeljnog izveštaja na kome u stakom trenutku možete videti kolika vam je vrednost...\nKako pomoću prirode nadmudriti stres? - 14.10.2016\nU današnje vreme uzročnici stresa su značajno drugačiji nego nekad: gužva u saobraćaju, kratki rokovi za obavljanje mnoštva obaveza, finansijski problemi, porodični problemi, problemi na poslu ili u školi, ispiti, javni nastupi, prezentacije i dr. Ako smo često izloženi stresu, telo...\nKonzumiranje aspartama ne povećava rizik od karcinoma - 14.10.2016\nIstraživači Američkog društva za borbu protiv karcinoma zaključili da konzumiranje aspartama ne povećava rizik od karcinoma, objavio Savet za kontrolu unosa kalorija. Aspartam je popularan niskokalorični zaslađivač koji se koristi u bezalkoholnim napicima, jogurtu i drugim...\nMislite da je normalan pritisak 120/80? E, pa u velikoj ste ZABLUDI - 13.10.2016\nUvreženo mišljenje da je normalan krvni pritisak 120 sa 80, i da su sve vrednosti iznad toga poziv za hitan odlazak kod kardiologa - više ne važi. Evropsko kardiološko udruženje izdalo je nova uputstva, po kojima je normalan pritisak onaj do 140 sistolni (gornji broj u merenju krvnog...


Milanović: Republika Srpska je trebalo da bude vojno uništena - Leutar.net\nZAGREB – Predsjednik Hrvatske Zoran Milanović izjavio je danas da je Republika Srpska „trebalo da bude vojno uništena“, a da Milorad Dodik, srpski član Predsedništva BiH, širi etničku mržnju, ali i da od njega „ima puno gorih“.\n„Proslava dana RS je najgore mogući izabrani datum, nakon njega su uslijedili grozni zločini i to slaviti kao sveto začeće jedne paradržave je politički nemoralno. RS je trebalo da bude vojno uništena. RS je nastala u Dejtonu, to je potpisao i Tuđman, i ja to akceptiram, i to je sve“, rekao je Milanović novinarima, kako prenosi Jutarnji list.\n„Nije ni Dodik, kao ni Putin, etnonacionalista, to su ljudi koji šire etničku mržnju…Pupovac je nebitan u cijeloj priči. A od Dodika ima puno gorih. Jedan od mogućih sagovornika je Bakir Izetbegović“, rekao je Milanović govoreći o situaciji u Bosni i Hercegovini.


OSTVARIVANJE IDEALNE TEŽINE / PARTNERI U PROGRAMU / IDEALNA TEŽINA, ZDRAV LJUBIMAC / Idealna težina / Royal Canin - Royal Canin\nRoyal Canin > Idealna težina > IDEALNA TEŽINA, ZDRAV LJUBIMAC > PARTNERI U PROGRAMU > OSTVARIVANJE IDEALNE TEŽINE\nOSTVARIVANJE IDEALNE TEŽINE\nVeterinarske ustanove koje sudjeluju u PROGRAMU OSTVARIVANJA IDEALNE TEŽINE.\nVeterinarska ambulanta Nova, Braće Radića 21, 23210, Biograd na moru. Pogledajte lokaciju i kontakt...\nVeterinarska stanica Bjelovar, Slavonska cesta 4, 43000, Bjelovar. Pogledajte lokaciju i kontakt...\nVeterinarska ambulanta Majcan, Krste Frankopana 38, 43000, Bjelovar. Pogledajte lokaciju i kontakt...\nVeterinarska ambulanta Holubek, Trg Stepana Radića 12, 43000, Bjelovar. Pogledajte lokaciju i kontakt...\nVet Centar, Kotorska 28, 51260, Crikvenica. Pogledajte lokaciju i kontakt...\nBioinstitut, Rudolfa Steinera 7, 40000, Čakovec. Pogledajte lokaciju i kontakt...\nVeterinarska ambulanta Karaula, Petra Štefanovića 6, 43500, Daruvar. Pogledajte lokaciju i kontakt...\nVeterinarska ambulanta Anima Vita, Uz Jadransku cestu 1b, 20236, Mokošica. Pogledajte lokaciju i kontakt...\nVeterinarska ambulanta Bobanović, Kneza Domagoja 4, 20000, Dubrovnik. Pogledajte lokaciju i kontakt...\nVeterinarska ambulanta Campi, Josipa Kosora 20, 20000, Dubrovnik. Pogledajte lokaciju i kontakt...\nVeterinarska ambulanta Fauna, Rožat 32, 20236, Mokošica. Pogledajte lokaciju i kontakt...\nVeterinarska stanica Garešnica, Bana Jelačića 30, 43280, Garešnica. Pogledajte lokaciju i kontakt...\nVeterinarska ljekarna Karaula, Vladimira Nazora 15a, 43280, Garešnica. Pogledajte lokaciju i kontakt...\nVeterinarska ambulanta Grubišno polje, Ivana Nepomuka Jemeršića 50, 43290, Grubišno Polje. Pogledajte lokaciju i kontakt...\nVeterinarska ambulanta Jastrebarsko, Trešnjevka 61, 10450, Jastrebarsko. Pogledajte lokaciju i kontakt...\nVeterinarska ambulanta Pet Plus, Senska 38, 47000, Karlovac. Pogledajte lokaciju i kontakt...\nVeterinarska ambulanta Križ, Školska 31, 10312, Kloštar Ivanić. Pogledajte lokaciju i kontakt...\nVeterinarska ambulanta pets2vets, Ivice Hiršla 11, 48000, Koprivnica. Pogledajte lokaciju i kontakt...\nVeterinarska stanica Križevci, Potočka 35, 48260, Križevci. Pogledajte lokaciju i kontakt...\nSiguran prijatelj, A.G.Matoša 1, 21300, Makarska. Pogledajte lokaciju i kontakt...\nVeterinarska ambulanta Šapica, Put Živica 12, 51211, Matulji. Pogledajte lokaciju i kontakt...\nVeterinarska ambulanta Paponja, Kneza Domagoja 5, 20350, Metković. Pogledajte lokaciju i kontakt...\nVeterinarska stanica Požega, Eugena Podupskog 4, 34303, Požega. Pogledajte lokaciju i kontakt...\nVeterinarska ambulanta Njuška, Ivana Matrljana 1a, 51000, Rijeka. Pogledajte lokaciju i kontakt...\nVeterinarska stanica Sesvete, Jelkovečka cesta 2, 10360, Sesvete. Pogledajte lokaciju i kontakt...\nVeterinarska ambulanta Anima-Vet, Sela 198, 44273, Sela. Pogledajte lokaciju i kontakt...\nVeterinarska ambulanta Anima, Istarska ulica 39, 35000, Slavonski brod. Pogledajte lokaciju i kontakt...\nVeterinarska praksa Delonga, Kroz Smrdečac 45, 21000, Split. Pogledajte lokaciju i kontakt...\nVeterinarska praksa Ćapeta i Gavranović, Kaštelanska ulica bb, 21000, Split. Pogledajte lokaciju i kontakt...\nVeterinarska ambulanta Bošnjak, Odeska 10, 21000, Split. Pogledajte lokaciju i kontakt...\nVeterinarska ambulanta Raunig, Ulica Theodorea Roosevelta 1, 21000, Split. Pogledajte lokaciju i kontakt...\nVeterinarska stanica Zelina, Sajmišna ulica 4, 10380, Sveti Ivan Zelina. Pogledajte lokaciju i kontakt...\nVeterinarska ambulanta Gardijan, Kralja Zvonimira 143, 22000,Šibenik. Pogledajte lokaciju i kontakt...\nVeterinarska ambulanta More, Kralja Zvonimira 83, 22000, Šibenik. Pogledajte lokaciju i kontakt...\nVeterinarska ambulanta Luna, Trg Matije Gupca 20, 42000, Varaždin. Pogledajte lokaciju i kontakt...\nVeterinarska ambulanta Lukman, Trnovečka 6, 42000, Varaždin. Pogledajte lokaciju i kontakt...\nVeterinarska ambulanta Vita, Ulica Jurja Križanića 85, 42000, Varaždin. Pogledajte lokaciju i kontakt...\nVeterinarska stanica Varaždin- Stočar, Trg Ivana Perkovca 24, 42000, Varaždin. Pogledajte lokaciju i kontakt...\nVeterinarska ambulanta Ava, Školska ulica 47, 10410, Velika Gorica. Pogledajte lokaciju i kontakt...\nVeterinarska ambulanta Feliks, Ulica Josipa Jurja Strossmayera 43, 33000, Virovitica. Pogledajte lokaciju i kontakt...\nVeterinarska stanica Virovitica, Ulica Josipa Jurja Strossmayera 38, 33000, Virovitica. Pogledajte lokaciju i kontakt...\nVeterinarska ambulanta Turković, Viškovo 123 e, 51216, Viškovo. Pogledajte lokaciju i kontakt...\nVeterinarska stanica Zadar, Put Bokanjca bb, 23000, Zadar. Pogledajte lokaciju i kontakt...\nVeterinarska specijalistička praksa Mustać, Roberta Frangeša Mihanoviča 71, 23000, Zadar. Pogledajte lokaciju i kontakt...\nVeterina Branimir, Dekanići 15, 10000, Zagreb. Pogledajte lokaciju i kontakt...\nVeterinarska ambulanta Fabela, Tratinska 53, 10000, Zagreb. Pogledajte lokaciju i kontakt...\nSpecijalistička ambulanta za male životinje Remetinec, Karlovačka cesta 5, 10000, Zagreb. Pogledajte lokaciju i kontakt...\nVeterinarska ambulanta i ljekarna Lučko, Puškarićeva 120, 10250, Zagreb. Pogledajte lokaciju i kontakt...\nSpecijalistička veterinarska praksa za male životinje Dr. Pezo, Stonska 1f, 10000, Zagreb. Pogledajte lokaciju i kontakt...\nVeterinarska ambulanta Goldi, Tomašićeva 8, 10000, Zagreb. Pogledajte lokaciju i kontakt...\nVeterinarska ambulanta Šapa, Taborska 5a, 10000, Zagreb. Pogledajte lokaciju i kontakt...\nVeterinarska ambulanta Nera, Avenija Dubrava 151a, 10000, Zagreb. Pogledajte lokaciju i kontakt...\nVeterinarska stanica grada Zagreba, Heinzelova 68, 10000, Zagreb. Pogledajte lokaciju i kontakt...\nSpecijalistička veterinarska praksa ZOE, Trnjanska cesta 126a, 10000, Zagreb. Pogledajte lokaciju i kontakt...\nVeterinarska stanica Zaprešić, Ulica bana Josipa Jelačića 77, 10290, Zaprešić. Pogledajte lokaciju i kontakt...


MESTO ZA SRPSKE ČUVARE NEBA U NIŠU: Novi hangari za smeštaj vojnih vazduhoplova (VIDEO)\nPočetak/Društvo/MESTO ZA SRPSKE ČUVARE NEBA U NIŠU: Novi hangari za smeštaj vojnih vazduhoplova (VIDEO)\nVioleta Milićević 7. septembra 2020.\nUporedo sa nabavkom novih vazduhoplova poput aviona MiG-29, helikoptera Mi-35, Mi-17 i H-145M, vodilo se računa da se obezbede adekvatni uslovi za njihovo čuvanje i održavanje, saopštilo je Ministarstvo odbrane.\n„Namena ovog hangara je da pored smeštaja helikoptera H-145M i Mi-35 omogući održavanje vazduhoplova i stvori kvalitetne uslove za rad, prostor za smeštaj alata i materijala. Neposredno uz objekat hangara, izgrađena je akumulatorska stanica, koja je sa hangarom povezana veznom nastrešnicom, a u kojoj postoji prostor za pregled i servisiranje akumulatora sa potrebnim pratećim sadržajem na sredstvima tehnike koja se nalaze na aerodromu“, navedeno je na sajtu Ministarstva.\nOd infrastrukturnih ulaganja na civilno-vojnom aerodromu „Morava“ kod Кraljeva u toku je rekonstrukcija armiranih betonskih skloništa za smeštaj vazduhoplova, a realizovana je rekonstrukcija piste i izgradnja sistema svetlosne signalizacije.\nMinistarstvo odbrane i Vojska Srbije nastaviće da ulažu u razvoj Ratnog vazduhoplovstva i PVO, kao i da vode računa o svim resursima kojima raspolažu, jer samo jaka Vojska Srbije garant je mira i stabilnosti svim građanima Srbije, ističu.\nVideo: Ministarstvo odbrane\nhangar Ministarstvo odbrane vojni vazduhoplovi Vojska Srbije\nVulin: 63. padobranska, uvek brigada nikad bataljon\nObeležen Dan Vojne policije


Mišel Obama: Volela bih da mog supruga igra Denzel Vošington - UrbanStandard\nHome Blue Mišel Obama: Volela bih da mog supruga igra Denzel Vošington\nPrva dama SAD, Mišel Obama, izjavila je da joj je glumac Denzel Vošington veoma simpatičan i da bi volela da njemu pripadne uloga predsednika na velikom platnu. Vošington je odgovorio da bi mu bila čast da jednog dana igra Baraka Obamu.\nAko se ikada bude snimao film o životu Baraka Obame, glavna uloga će verovatno pripasti Denzelu Vošingtonu. Supruga američkog predsednika izjavila je da joj se glumac dopada, a na njen komentar Vošington je šaljivo odgovorio:\n– U srećnom sam braku već 29 godina i ne planiram da idem nigde.\nKako prenosi “Female First”, drugi kandidat je Vil Smit, koji smatra da ima sve predispozicije da kvalitetno odigra ulogu Obame.\n– Očigledno je da predsednik i ja imamo iste uši, tako da bih bio najlogičniji izbor – našalio se on.\nPrevious articleOprezno sa lekovima za spavanje\nNext articleSlani rolat


Uhapšeni bivši i aktuelni čelnici Olympusa | EKONOMIJA Vijesti | Al Jazeera\nUhapšeni bivši i aktuelni čelnici Olympusa\nKikukawa je podnio ostavku u oktobru prošle godine nakon što je skandal dospio u javnost (Reuters)\nBivši predsjednik japanskog Olympusa Tsuyoshi Kikukawa i još dva izvršna zvaničnika uhapšeni su u okviru istrage o nepravilnostima u vođenju finansija u ovoj kompaniji za proizvodnju fotoaparata i medicinske opreme.\nBivši zvaničnici osumnjičeni su da su prikrivali stvarno stanje finansija i gubitak od 1,7 milijardi američkih dolara u periodu od 20 godina.\nKikukawa je podnio ostavku u oktobru prošle godine, nakon što je skandal dospio u javnost. Olympus je tužio ukupno 19 svojih bivših i sadašnjih zvaničnika, a među uhapšenima su bivši potpredsjednik Hisashi Mori i bivši revizor Hideo Yamada.\nVlasti su također uhapsile i četiri uposlenika velike brokerske kuće, uključujući bivšeg izvršnog direktora Akija Nakagawu, koji su osumnjičeni da su savjetovali Upravu Olympusa o načinima prikrivanja gubitaka.\n„Ovo je prvi konkretan doprinos prevođenju sistema koji je djelovao po neformalnim pravilima u sistem zasnovan na formalnim pravilima i zakonu. Ovo je kraj za Kikukawu i ostale koji su prevarili kompaniju i njene dioničare za milijarde dolara“, izjavio je Kenneth Cookier iz lista Economist.\nSkandal je izbio kada je bivši direktor Michael Woodford izjavio da je otpušten jer je posumnjao u praksu vođenja finansija unutar kompanije.\nOn je ukazao na isplatu zarada od ukupno 687 miliona dolara finansijskim savjetnicima tokom kupovine britanske kompanije za medicinsku opremu Gyrus.\nZvaničnici Olympusa u početku su odbacivali optužbe, a kasnije su priznali da su prikrivali gubitke u posljednjih 20 godina.\nDionice ove japanske korporacije oslabile su zbog ovog skandala za više od 50 posto na tokijskoj berzi.\nNeki od optuženih su i dalje dio rukovodstva Olympusa, a analitičari smatraju da to onemogućava provođenje neophodnih izmjena u firmi.\nKompanija je ranije saopćila da će svi optuženi članovi uprave podnijeti ostavke do marta ili aprila i pozvala dioničare da održe vanredni sastanak radi izbora novih rukovodilaca.\nMichael Woodford, koji je otkrio malverzacije u japanskoj kompaniji, kazao kako se više neće boriti za povratak na mjesto sa kojeg je smijenjen.


(VIDEO) PRVE UKRAJINSKE BOMBE NA RUSKOJ TERITORIJI: pogođeno skladište nafte\nSkladište nafte u Belgorodu, 40 kilometara u unutrašnjosti Rusije, napala su dva ukrajinska helikoptera, pri čemu su dvojica zaposlenih povređena. Ovo je u petak rekao guverner regiona i saopštio da su ostali zapošljeni evakuisani kao i stanovnici obližnjih ulica. Ovo su nove optužbe ruske strane na račun Ukrajinaca za napad na teritoriju Rusije. Rusija je pre dva dana optužila Ukrajinu da je napala skladište oružja u istom gradu, piše BFMTV.\nRuski zvaničnik optužio je u petak Ukrajinu da je izvela helikopterski napad na „depo nafte“ u zapadnom ruskom gradu Belgorodu, oko 40 kilometara od ukrajinske granice. „Do požara u skladištu nafte došlo je zbog vazdušnog udara dva helikoptera ukrajinske vojske koji su ušli na teritoriju Rusije na maloj visini“, rekao je guverner regiona na svom Telegram nalogu Belgoroda Vjačeslav Gladkov.\nU drugoj poruci, on je ukazao da su vatrogasci naporno radili na gašenju požara i da su dva radnika depoa povređena. Ministarstvo za vanredne situacije Rusije kaže da je uključeno 170 spasilaca. Javno preduzeće Rosnjeft, vlasnik prostorija, saopštilo je ruskim novinskim agencijama da je tamo evakuisalo svoje osoblje. Takođe su i stanovnici obližnjih ulica su evakuisani, dok vatrogasci gase vatru, dodao je još Gladkov.\nTagovi: belgorod - napad na skladište nafte - rusija - ukrajina


Nemačka vraća Rusiji skoro tri hiljade ikona i verskih predmeta - Sputnjik Srbija\nNemačka vraća Rusiji skoro tri hiljade ikona i verskih predmeta\n15:29 02.10.2020 Preuzmite kraći link\nBerlin je zvanično obavestio Moskvu o odluci da vrati više od 2.900 ikona i verskih predmeta koje je zaplenila nemačka carina, saopštila je ambasada Rusije u Berlinu za Sputnjik.\n„Početkom 2020. godine nemačka strana je zvanično obavestila ambasadu o odluci da vrati Rusiji više od 2.900 ikona i verskih predmeta. Trenutno, prema informacijama nemačkih partnera, predmeti se nalaze u Carinskoj upravi Ministarstva finansija Nemačke, gde se pakuju radi transporta u Rusiju. Ambasada očekuje da će do kraja ove godine dobiti od nemačke strane detaljnije informacije o spremnosti robe za slanje u Rusiju“, saopšteno je iz ruske ambasade.\nOdeljenje za kulturu i medije Vlade Nemačke saopštilo je da su pregovori o predaji Rusiji ikona uglavnom završeni.\nRanije se u medijima pojavila informacija da Nemačka planira da preda Rusiji oko tri hiljade ikona, zaplenjenih na granici.


Porez na imovinu po starom\n23.08.2016 Porez na imovinu po starom\nBlage izmene zakona o finansiranju lokalnih samouprava "spasle" su mnoge firme od većih nameta na kvadrate. Prvobitno planirano da se opštine "olakšaju" za 9 milijardi dinara. Predlog u Skupštini.\nOdustajanje nadležnih da dublje "zavuku ruku" u opštinske budžete nije donelo olakšanje samo lokalnim samoupravama, već i firmama i građanima koji neće biti pogođeni većim poreskim nametima. Naime, prvobitni nacrt zakona o finansiranju lokalnih samouprava, od koga je Vlada Srbije odustala, predviđala je značajnije smanjenje iznosa u opštinskim kasama i njihovo nadomeštanje kroz veće poreze, prvenstveno na imovinu. Budući da se od tako drastičnog kresanja prihoda na lokalu odustalo - ne očekuju se ni skore izmene poreskih propisa.\n- Predlog izmena Zakona o finansiranju lokalne samouprave nalazi se od 19. avgusta u skupštinskoj proceduri. Sa njim "u paketu", iako je tako bilo najavljeno, neće ići izmene Zakona o porezima na imovinu i Zakona o porezima na upotrebu, držanje i nošenje dobara, već će poslanici, zasad, raspravljati samo o propisu o finansiranju lokalnih samouprava - potvrđeno je "Novostima" nezvanično u Nemanjinoj 11.\nOva dva poreska propisa trebalo je da obezbede da se lokalu nadoknadi novac koji bi im se, novom preraspodelom prihoda kroz Zakon o finansiranju lokalne samouprave, odlio u republičku kasu. Prvobitno je planirano da se opštine "olakšaju" za 2,99 milijardi dinara od ukidanja eko-takse, kao i za tri milijarde dinara takse za upotrebu motornih vozila koje bi se, sa lokala, preselile u republičku kasu. Lokalne samouprave trebalo je da budu "kratke" za još blizu tri milijarde dinara od ukidanja firmarina. Uz to je značajno trebalo da se smanji udeo lokala u naplaćenom porezu na zarade.\nSve to trebalo je opštinama da bude nadoknađeno kroz veće transfere iz državne kase, ali i kroz izmene zakona o porezu na imovinu. Zato se i očekivalo da bi ovaj namet na kvadrate, i to prvenstveno poslovne, mogao značajnije da poraste. Takođe, najavljena je izmena poreza kojim bi se drugačije klasifikovala vozila po kubikaži, što bi dovelo do toga da porez koji se plaća pri registraciji za neke vlasnika automobila bude veći, a za neke manji.\nS obzirom na to da je Vlada odustala od značajnog "kresanja" budžeta lokalne samouprave, ne očekuje se ni rast poreza na imovinu tokom 2017. kao ni značajnija pomeranja nameta kod registracije vozila. U Vladi ostavljaju otvorenu mogućnost daljih izmena zakona o finansiranju lokala.\n* Izmene Zakona o finansiranju lokalne samouprave na snagu stupaju od januara iduće godine. U skladu sa prvobitnim, strožim nacrtom koji ipak nije prošao Vladu, očekivalo se da od Nove godine poraste i porez na imovinu prvenstveno preduzećima koja sada imaju privilegovan poreski tretman.\n* Kako je već ukazivao Fiskalni savet, važeći Zakon o porezima na imovinu propisuje progresivne poreske stope od 0,4 do dva odsto za građane i jedinstvenu poresku stopu od 0,4 odsto za preduzeća.\n* Firmama je, takođe, omogućeno da pri obračunu poreske obaveze umesto procene lokalne administracije koriste procenjenu vrednost nepokretnosti u skladu sa međunarodnim računovodstvenim standardima i da na taj način potencijalno smanje svoju obavezu.\nVi ste posetilac br: 10 584 803


Fond solidarnosti RS: Za liječenje djece u inostranstvu postoje procedure, roditelji treba da nam se jave | BL Portal\nFond solidarnosti RS: Za liječenje djece u inostranstvu postoje procedure, roditelji treba da nam se jave\nFond solidarnosti za dijagnostiku i liječenje oboljenja, stanja i povreda djece u inostranstvu RS finansira liječenje i dijagnostiku djece do 18 godina starosti, ako postoji prijedlog zdravstvene ustanove u kojoj se dijete liječi, a koja ima ugovor sa Fondom zdravstvenog osiguranja RS, saopštili su iz ovog fonda.\nKako ističu, zbog sve češćih apela roditelja za novčanu pomoć za liječenje djece u inostranstvu, objavljenih u medijima, posebno u kontekstu, „da neka liječenja ne podliježu pravilima Fonda solidarnosti“, podsjećaju da je Fond solidarnosti osnovan upravo sa namjerom da finansira liječenje djece kada to nije moguće sprovesti u zdravstvenim ustanovama u Srpskoj, niti izvan Srpske, a koje sa FZO RS imaju potpisan ugovor.\n-Stručna komisija Fonda solidarnosti, kao i Upravni odbor, mogu da razmatraju samo one zahtjeve koji imaju potpunu medicinsku dokumentaciju i što je najvažnije konzilijarni nalaz zdravstvene ustanove u kojoj se dijete liječi, kojim se predlaže dalje liječenje u inostranstvu – objašnjavaju iz Fonda.\nZahtjevi za finansiranje liječenja u inostranstvu i na prijedlog zdravstvene ustanove koja sa Fondom zdravstvenog osiguranja RS nema potpisan ugovor, razmatraju se ako je ranije Fond zdravstvenog osiguranja RS svojim rješenjem odobravao liječenje u toj zdravstvenoj ustanovi u inostranstvu.\n-Procedura i način finansiranja liječenja djece preko Fonda u potpunosti je transparentan i svi potrebni podaci o tome koja je dokumentacija potrebna za odobravanje finansiranja liječenja u inostranstvu moguće je pronaći i na internet stranici Fonda zdravstvenog osiguranja RS, na posebnom linku o Fondu solidarnosti – navode iz Fonda.\nIzmeđu ostalog, neophodan je i predračun troškova liječenja zdravstvene ustanove u kojoj se dijete upućuje kao i predračun troškova smještaja za roditelja ili staratelja prevedeni na jedan od tri službena jezika u BiH, ovjerena izjava roditelja (obrazac izjave je dostupan na internet stranici) da će u roku od 15 dana od završetka liječenja ili sprovedene dijagnostike dostaviti neophodnu medicinsku dokumentaciju, takođe, prevedenu na jedan od tri službena jezika BiH.\nOsim toga, Fond solidarnosti svaku osobu koja se obrati ustanovi sa zahtjevom za finansiranje liječenja, pismeno informiše o proceduri finanisiranja liječenja u inostranstvu, kao i neophodnoj pratećoj dokumentaciji.\n-Želja nam je da i na ovaj način olakšamo roditeljima i skratimo put do ostvarivanja ovog prava. Svjesni smo da samo transparetnim radom možemo zadobiti povjerenje javnosti, a definisanim pravilima i procedurama želimo da zaštitimo kako rad naše ustanove, tako i finansijska sredstva svih građana RS koji izdvajaju novac za liječenje djece.\nJoš jednom apelujemo na sve građane u Republici Srpskoj i medije da porodice kojima je preporučeno liječenje djece u inostranstvu, upute na adrese Fonda zdravstvenog osiguranja RS i Fonda solidarnosti za dijagnostiku i liječenje oboljenja, stanja i povreda djece u inostranstvu, gdje će dobiti sve neophodne informacije i pomoć – poručuju iz Fonda.\nTags: Fond solidarnosti RS\nU Prijedoru vanredno: Una i Sana iznad kote vanredne odbrane od poplave\nParastosom počelo obilježavanje 27 godina od zločina nad vojnicima ЈNA u Tuzlanskoj koloni


Lajčak razgovarao sa ambasadorima zemalja Zapadnog Balkana - Radio Kontakt Plus\n20:47, 25.05.2020Izvor: N1\n"Imali smo konstruktivan razgovor o situaciji u regionu i evrointegracionom procesu", naveo je Lajčak na svom Twitter profilu, obeležavajući na taj način prvi radni dan na funkciji specijalnog predstavnika.\nDodao je, da je ambasadore zemalja Zapadnog Balkana obavestio o svojim planovima u okviru novog mandata, a kako N1 saznaje, na sastanku je istaknuta i neophodnost nastavka dijaloga između Beograda i Prištine.\nPošto se radi o radnom sastanku informativne prirode, na njemu nije bilo posebnih obraćanja ili zaključaka, rečeno je za N1 u diplomatskim krugovima.\nU njegovom kabinetu međutim, nisu želeli da pruže dodatne informacije o tome, navodeći da se detalji tehničkih razgovora obično ne saopštavaju.\nMiroslav Lajčak je prošle nedelje rekao da dva meseca nije mogao da preuzme funkciju zbog pandemije korona virusa i najavio da će danas stići u Brisel.\nNa funkciju specijalnog predstavnika za dijalog Beograda i Prištine i druga pitanja na Zapadnom Balkanu Lajčak je izabran krajem marta, a dužnost je zvanično preuzeo 1. aprila. Izabran je na godinu dana, na predlog visokog predstavnika EU za spoljnu politiku i bezbednost Žozepa Borela.\nIako mu funkcija podrazumeva promovisanje mira, dobrosusedskih odnosa i vladavine prava na teritoriji zapadnog Balkana, očekuje se da će najveći deo njegovog angažmana biti u vezi sa normalizacijom odnosa između Beograda i Prištine i stvaranjem uslova za ponovno pokretanje dijaloga između dve strane.\nTagovi: EUZapadni BalkanMiroslav Lajčak


Nexsas Okasto viljuškasti ključ NCS17mm cena, cene Srbija, prodaja Beograd Novi Sad Niš\nNexsas Okasto viljuškasti ključ NCS17mm cene\nEPonuda nije internet prodavnica već Vam omogućava da brzo i lako nađete Nexsas Okasto viljuškasti ključ NCS17mm po najjeftinijoj ceni. Naš cilj je da kupci budu što bolje informisani o ponudi Nexsas Okasto viljuškasti ključ NCS17mm na tržištu Srbije. Vrlo lako nalazite željeni proizvod za kategoriju Okasti ključevi cene, ne morate da lutate od sajta do sajta za Nexsas Okasti ključevi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas Okasto viljuškasti ključ NCS17mm sa PRODAVCEM. EPonuda ne može da garantuje potpunu tačnost specifikacije i slika za Nexsas Okasto viljuškasti ključ NCS17mm. Pre kupovine, podatke za Nexsas Okasto viljuškasti ključ NCS17mm proverite na sajtu PROIZVOĐAČA.


Ðurić: Srbima se brani da idu na izbore - Studio B\nÐurić: Srbima se brani da idu na izbore Tanjug\nPolitikaPolitika Pocetna 23. 04. 2019. 17:09:34\nDirektor Kancelarije za Kosovo i Metohiju Marko Ðurić izjavio da najava uskraćivanja prava na kandidovanje srpskim kandidatima na lokalnim izborima u opštinama na severu pokrajine predstavlja najgrublje ugrožavanje osnovnih ljudskih i političkih prava Srba.\n„Ideja da se nekome nametnu uslovi vezano za političke stavove i nacionalnu pripadnost i da se neko isključuje sa izbora suštinski zbog nacionalne pripadnosti je, ne samo u suprotnosti sa svim tekovinama savremene Evrope i civilizacije 21. veka, nego predstavlja povratak u vreme najmračnije vladavine balističkog pokreta, Velike Albanije i vladavine Envera Hodže“, rekao je Ðurić.\n„Ovakva najava i nastojanje su nešto što grubo potkopava i onako krhku političku i bezbednosnu situaciju na KiM i moja poruka je da niko ne bi trebalo da se igra sa osnovnim ljudskim i političkim pravima Srba na KiM“, upozorio je Ðurić.\n„Jutros je Dragan Ðilas pokret Samoopredeljenje nazvao principijelnim i beskompromisnim u borbi za svoju politiku. To na najbolji moguć način pokazuje odnos Dragana Ðilasa prema KiM i ja bih mu samo postavio pitanje kakvi su to njegovi principijelni prijatelji koji zabranjuju Srbima sa KiM da se kandiduju na izborima. Nama očigledno nikakvi neprijatelji sa strane nisu potrebni jer imamo dovoljno genija kod kuće koji će se naći da rade ovakve stvari“, zaključio je Ðurić.


Zvezda dva puta gost Mačve | Fudbal.info\nZvezda dva puta gost Mačve\nOve sedmice šabačka publika na stadionu Mačve u Šapcu imaće priliku da uživa u dva fudbalska susreta domaće Mačve i gostujuće ekipe Crvene zvezde. Utakmica četvrtfinala KUP-a Srbije igra se u sredu, 14. marta od 15 časova i 30 minuta, dok će superligašku utakmicu ova dva kluba odigrati u Šapcu u nedelju, 18. marta od 17 časova.\n„Pojedini ljudi iz sveta fudbala za mečeve sa Crvenom zvezdom i Partizanom kažu da su im to najlakše utakmice, jer nemaju šta da izgube. Ja se ne slažem sa tim i za mene su to najteže utakmice u ovom takmičenju, jer je protivnik najkvalitetniji mogući u ovom rangu takmičenja. Sve čestitke stručnom štabu Crvene zvezde jer su u prošloj godini napravili izuzetne rezultate i podigli klub na jedan nivo na kom je Zvezda nekada bila. Sigurno da je Zvezda u svakom segmentu mnogo bolji i organizovaniji klub od nas i da su veliki favoriti. Ima ih više u svakom pogledu i u stručnom štabu i u igračkom kadru i na tribinama. Međutim, imamo i mi neke naše kvalitete i ono što stalno ponavljam igračima, ne postoje stvari u životu koje je nemoguće uraditi. Nekada treba samo malo više vremena, upornosti, rada i onda je i to ostvarljivo. Zvezdi prepuštamo ulogu favorita, a mi ćemo sa naše strane da učinimo sve što je u našoj moći, bez straha, sa puno poštovanja prema protivniku, da prvo u sredu učinimo utakmicu interesantnom za publiku, a zatim da probamo da napravimo dobar rezultat. Ukoliko se desi da napravimo iznenađenje, onda bi verovatno ponovili najveći uspeh u istoriji Mačve što se tiče KUP-a. U prvenstvenim utakmicama imate neku priliku za popravni, ali u KUP takmičenju ne. Zato je ovo takmičenje interesantno, jer se do polufinala igra samo jedna utakmica, kada se mogu desiti iznenađenja i da favoriti dožive poraz, a pravo na popravni nemate. Mi smo ekipa koja teško dobija utakmice, sa puno muke, ali ih teško i gubimo. Nikome protiv nas nije bilo lako, verujem da ni Zvezdi neće biti lako sa nama u sredu“, kaže Aničić.\nŠto se tiče igračkog kadra, Aničić ne najavljuje značajne kalkulacije iako su pred ekipom Mačve i KUP i prvenstvena utakmica.\n„Na raspolaganju su svi igrači, videćemo na zajedničkom sastanku kako se ko oseća i napravićemo dogovor. Moram da kažem da je sve igrače stigao umor, ne samo zbog izuzetno teških terena na prethodnih nekoliko utakmica, kao posledica loših vremenskih uslova, nego prvenstveno zbog činjenice da od kako smo se vratili sa priprema iz Makedonije mi treniramo u blatu i snegu. Nama utakmica nije toliki problem, koliko se ogromna energija utroši na treninge u lošim uslovima“, naglasio je Aničić.\nBudućnost-Radnički 1923 2:0,video\nEze:”Saigrači odlični,rastemo kao ekipa..”


TIODOROVIĆ: Nema dokaza da je OMIKRON soj otporan na vakcinu! | Happy BSC portal\nPhoto: youtube/printscreen, OKradio Srbija\nOn je naveo i da su, prema podacima koje dobija iz bolnica, 92,3 odsto obolelih sa teškom kliničkom slikom nevakcinisani.\nBranislav Tiodorović smatra da i lekari umeju da preteraju kada govore o novoj varijanti virusa, navodeći da, prema podacima do kojih je došao, omikron sojem u Južnoj Africi dosad je zaraženo 2.830 ljudi, a u Evropi oko 150.\n"Uvek treba poći od naučno potvrđenih činjenica. Nema dokaza da je omikron soj otporan na vakcinu. Ima istraživanja da postojeće vakcine dobro štite, naročito od teške kliničke slike kovida", naglašava Tiodorović.\nKako kaže, ograničenja za ulazak u Srbiju koja su već stupila na snagu, posebno će biti primenjivana na putnicima iz država sa juga Afrike.\nObjašnjava da je Krizni štab odlučio da se na graničnim prelazima i aerodromima zadržavaju u karantinu ljudi koji su u tranzitu, a dolaze iz zemalja gde je potvrđeno prisustvo omikron varijante kovida.\n"Pošto Srbija nema direktnu liniju sa Južnom Afrikom, treba posebnu pažnju obratiti na putnike su doputovali iz Frankfurta, Amsterdama, Pariza, Londona, i da se takvi putnici posebno kontrolišu", kaže Tiodorović.\nČak i ako budu negativni na pi-si-ar testu, moraju u sedmodnevni karantin, dodaje Tiodorović i napominje da se i državljanima Srbije koji dolaze iz zemalja zapadne Evrope gde ima potvrđenih slučajeva omikrona, savetuje sedmodnevna izolacija.\nSedmog dana se radi ponovno testiranje, kao i posle 14. dana, a ukoliko su negativini, karantin se završava, dodaje član Kriznog štaba.\nUkazujući na činjenicu da 70 odsto škola nema prijavljenih novih slučajeva zaraze, Tiodorović kaže da nema ni razloga da se plan za početak zimskog raspusta (31. decembar) menja.\nTiodorović je ponovio da će zbog nenošenja maske i nepridržavanja odstojanja na skupovima i na otvorenom i na zatvorenom, najveću cenu platiti nevakcinisani i starije osobe sa hroničnim bolestima.\nPrema njegovim rečima, skoro trećina fatalnih ishoda je kod vakcinisanih, ali, kako naglašava, reč je o osobama starijim od 70 godina sa hroničnim bolestima, naročito kod oniih osoba koje su oklevale da prime treću dozu, dok su svi mlađi koji su preminuli bili nevakcinisani.\nTiodorović ponavlja da su strogo kontrolisanje mera i vakcinacija jedini načini da se epidemija prevaziđe.


Glavni partner za oblasti: Imigracije, Korporativno i poslovno pravo, Opšta regulativa, Outsourcing, Radno pravo, Restrukturiranje, Spajanja i akvizicije\nBeneficije za zapošljavanje i zaposlene u Srbiji: pregled Beneficije za zapošljavanje i zaposlene u Srbiji: pregled 2018/2019 Beneficije za zapošljavanje i zaposlene u Srbiji: pregled 2019/2020 Najnovije izmene i dopune Zakona o radu Outsourcing 2016 - Crna Gora Outsourcing 2016 - Srbija Vodič za 2015/2016\n„Vuk Drašković and his team provide very high levels of service, answering in a timely manner and always at disposal for additional answers and help.“\nVuk Drašković poseduje značajnu stručnost u korporativnom, poslovnom i radnom pravu. Njegov glavni fokus su radno pravo, spajanja i akvizicije, opšta regulativa, kao i specifične oblasti poput zdravstva i farmacije i bankarskog sektora. Kao vođa tima, Vuk je savetovao klijente na nekim od najvećih transakcija u Srbiji i regionu. Pre osnivanja Bojović Drašković Popović & Partners (tada Bojović & Partners) kao jedan od partnera osnivača, Vuk je takođe bio partner u jednoj od vodećih advokatskih kancelarija u Srbiji. Vuk je nagrađen statusom “Leading Individual” u oblastima ‘Korporativno i poslovno pravo i spajanja i akvizicije’ i ‘Radno pravo’ u okviru “The Legal 500 EMEA” izveštaja. Na ovoj listi nalaze se najistaknutiji advokati u svojim oblastima rada. “Chambers & Partners” globalni i evropski izveštaji rangiraju Vuka u oblastima ‘Korporativno i poslovno pravo’ i ‘Radno pravo’ nekoliko godina za redom. “IFLR1000” rangira Vuka kao “Highly Regarded” advokata u oblastima ‘Korporativno pravo i spajanja i akvizicije’, kao i u oblasti ‘Restrukturiranje’.\nVuk je stekao zvanje diplomiranog pravnika na Pravnom fakultetu Univerziteta u Beogradu, gde je diplomirao kao jedan od najboljih studenata u svojoj generaciji. Dok je studirao, Vuk je nagrađivan više puta za svoje uspehe (kao jedan od deset najboljih studenata prava u Srbiji imenovan je od strane Ministarstva pravde, nagrađivan je godišnjim diplomama za akademski uspeh od strane Pravnog fakulteta, itd.). Takođe, stekao je LL.M zvanje na prestižnom britanskom univerzitetu „University of Law“, i to sa najvišom ocenom („Distinction“), pri čemu je uspešno odbranio završni rad na temu odnosa engleskog prava i prava drugih relevantnih jurisdikcija u međunarodnim transakcijama.\nVuk je član Advokatske komore Srbije više od 10 godina. On je član i Međunarodne advokatske komore. Vuk je i jedan od lidera regionalne pravne mreže SELA („South East Legal Alliance“), i učestvovao je u njenom formiranju 2016. godine. Počev od idejne faze i početnih koraka u formiranju organizacije, SELA je prošla zaista dug put i danas predstavlja jednu od najozbiljnijih regionalnih pravnih mreža, zahvaljujući između ostalog i Vukovim naporima koji je i danas aktivan član SELA tima koji okuplja lidere svih članica. Pored toga, niz godina je aktivan u radu Saveta stranih investitora gde kontinuirano učestvuje u izradi važnih odeljaka Bele knjige koju izdaje Savet stranih investitora, a koja predstavlja najistaknutiju godišnju analizu pravnog okvira u Srbiji.\nVuk tečno govori engleski jezik.


MENSSANA | Škola stranih jezika - Kursevi za odrasle\nOpšti kursevi engleskog i nemačkog jezika (dva puta nedeljno po 90 minuta) su namenjeni odraslim polaznicima koji žele da unaprede svoje znanje stranog jezika kroz usavršavanje sve četiri jezičke veštine: govora, čitanja, razumevanja i pisanja. Ipak, glavni fokus naših časova jeste poboljšanje sposobnosti sporazumevanja na engleskom i nemačkom jeziku u različitim situacijama. Ovo se postiže osmišljenim komunikacionim aktivnostima koje stavljaju u kontekst prethodho naučeno znanje gramatike i vokabulara. Ovaj princip se primenjuje na svim nivoima znanja:\nPočetni nivo je namenjen apsolutnim početnicima u učenju stranog jezika ili polaznicima kojima je potreban rad sporijeg inteziteta. Na ovom nivou se polaznici upoznaju sa osnovnim gramatičkim konstrukcijama i bazičnim rečima i frazama koje će im pomoći da se snađu u određenim svakodnevnim situacijama. Osnovni cilj je stvaranje baze znanje koja će im omogućiti lakše prilagođavanje novom jeziku.\nOsnovni nivo je namenjen lažnim početnicima (polaznicima koji su već učili strani jezik i imaju pasivno znanje istog) ili ambicioznim početnicima koji žele da brže savladaju osnove engleskog i nemačkog. Na ovom nivou se polaznici podučavaju osnovnim gramatičkim strukturama i vremenima, vokabularu koji obuhvata teme iz različitih sfera života, kao i jednostavnijim rečeničnim konstrukcijama. Nakon ovog nivoa, polaznici znaju da koriste strani jezik u osnovnim društvenim situacijama.\n4.\tSrednji (B1)\nSrednji nivo je prekratnica u učenju engleskog i nemačkog jezika, jer se komunikacione sposobnosti polaznika znatno povećavaju od ovog nivoa. Polaznici obnavljaju gramatičke strukture sa prethodnih nivoa dopunjujući ih i praktično ih primenjujući sa velikom preciznošću. Njihovo znanje postaje aktivno, dobijaju na samopouzdanju i sigurnosti kada govore strani jezik i izlaze izvan okvira svedenog na društvene situacije, u kojima se sada snalaze odlično. Nakon ovog nivoa, polaznici počinju da koriste strani jezik za različite slobodne teme.\nPolaznici višeg srednjeg nivoa sa pravom osećaju da su dostigli visok nivo poznavanja engleskog i nemačkog jezika i mogu se uključiti u konverzaciju bilo koje vrste bez prevelikog opterećenja. Kako bi napravili napredak na ovom nivou na kome su gramatika i vokabular prilično složeni, potrebno je izložiti ih zanimljivim temama koje će lako podstaknuti diskusiju i staviti u kontekst novo naučeno znanje. Polaznici koriste autentične materijale, udžbenike i tekstove, a postaju i stručni u oblastima sopstvenog interesovanja. Na kraju ovog kursa, fluentnost i gramatička i leksička preciznost su na visokom nivou, a polaznici više nemaju barijera kada je upotreba stranog jezika u pitanju.\nKada dostignu ovaj nivo znanja, nakon obično nekoliko godina učenja stranog jezika, polaznici su, po definiciji, veoma vešti korisnici engleskog i nemačkog. Oni se mogu nositi sa većinom autentičnih tekstova, časopisa i novina, mogu razumeti filmove, a mogu čak i učiti na stranom jeziku. Međutim, za razliku od nižih nivoa kada je napredak očigledan i brz, polaznici naprednog nivoa mogu osetiti da sada sporije ili uopšte ne napreduju. Iz tog razloga ih treba motivisati raznovrsnim materijalim i fokusirati njihov napredak na vokabular i kompikovanije sintaksičke strukture. Nakon uspešno završenog naprednog nivoa, polaznici se tečno sporazumevaju na engleskom i nemačkom jeziku.\nKursevi poslovnog engleskog su namenjeni odraslim polaznicima koji žele da usavrše svoje znanje engleskog jezika u poslovnim društvenim situacijama. Iako prevashodno usmereni na ekonomiju, menadžement i finansije, kursevi poslovnog engleskog mogu biti od koristi i polaznicima koji rade u drugim sektorima privrede. Neke od tema koje se obrađuju na kursevima su: komunikacija na konferencijama i sastancima, donošenje poslovnih odluka, upravljanje vremenom, pisanje poslovnih imejlova i pisama, prezentacije, veštine pregovaranja i sl. Nivoi se kreću od osnovnog do naprednog, a nastava se odvija dva puta nedeljno od po 90 minuta.